text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Genesa 41:1-57
41 Eku heleni ka malembe mambirhi Faro a lorha+ a yime ekusuhi ni nambu wa Nayili.2 Kutani ku tlhandluka tihomu ta nkombo enambyeni wa Nayili leti langutekaka ti sasekile naswona ti nonile, ti dya exikarhi ka byanyi+ bya nambu wa Nayili.3 Tihomu tin’wana ta nkombo ti tlhandluka endzhaku ka tona ti huma enambyeni wa Nayili, ti bihile naswona ti ondzile,+ kutani ti yima etlhelo ka tihomu leti nga eribuweni ra nambu wa Nayili.4 Tihomu leti a ti bihile naswona ti ondzile, ti dya tihomu ta nkombo leti a ti sasekile naswona ti nonile.+ Hiloko Faro a pfuka.+5 Kambe a tlhela a etlela a lorha ra vumbirhi. Kutani ku humelela min’oko ya nkombo erihlangeni rin’we, yi veke kahle naswona yi ri yinene.+6 Ku tlhela ku humelela min’oko ya nkombo, yi larile naswona yi vavuriwe hi mheho+ ya le vuxeni, yi kula endzhaku ka yona.+7 Kutani min’oko ya nkombo yo lala yi mita min’oko ya nkombo yo nona leyi vekeke tindzoho+ to tala. Hiloko Faro a pfuka kutani a kuma leswaku a ku ri norho.8 Nimixo moya wa yena a wu karhatekile.+ Kutani a rhumela rito leswaku ku vitaniwa vaprista hinkwavo va Egipta+ lava endlaka masalamusi ni tintlhari+ ta kona hinkwato, Faro a va rungulela milorho ya yena.+ Kambe a ku nga ri na loyi a nga yi hlamuselaka eka Faro.9 Kutani murhangeri wa vacheri va vhinyo a vulavula na Faro+ a ku: “Namuntlha+ ndzi boxa swidyoho swa mina.10 Faro a a hlundzukele malandza+ ya yena. Kutani a ndzi nghenisa ekhotsweni ra yindlu ya murhangeri wa varindzi,+ mina ni murhangeri wa vabaki.11 Endzhaku ka sweswo hi lorhe norho hi vusiku byin’we, mina na yena. Ha un’we wa hina u lorhe norho lowu nga ni nhlamuselo+ ya wona.12 Kwalaho a hi ri ni jaha ra Muheveru,+ nandza wa murhangeri wa varindzi.+ Loko hi n’wi rungulele milorho,+ u hi hlamusele yona. U hlamusele ha un’we wa hina hi ku ya hi norho wakwe.13 Kutani swi endleka hilaha a hlamuseleke hakona. Mina a ndzi tlherisela exikhundlheni+ xa mina, kambe yena a n’wi hayeka.”+14 Kutani Faro a rhumela rito leswaku ku ya vitaniwa Yosefa+ a huma ekhotsweni leri nga khele+ a tisiwa eka yena hi ku hatlisa. Hikwalaho a byevula+ naswona a cinca mikhancu+ ya yena, a ya nghena eka Faro.15 Kutani Faro a ku eka Yosefa: “Ndzi lorhe norho kambe ku hava la nga wu hlamuselaka. Ndzi twe ku vuriwa leswaku wena wa swi kota ku yingisa norho u tlhela u wu hlamusela.”+16 Yosefa a hlamula Faro a ku: “A ku fanelanga ku langutiwa mina! Xikwembu xi ta tivisa Faro+ leswinene.”17 Faro a ya emahlweni a vulavula na Yosefa a ku: “Enorhweni wa mina a ndzi yime eribuweni ra nambu wa Nayili.18 Kutani ku tlhandluka tihomu ta nkombo enambyeni wa Nayili ti nonile naswona ti ri ni xivumbeko xo saseka, ti sungula ku dya byanyi+ exikarhi ka Nayili.19 Kutani ku tlhandluka tihomu tin’wana ta nkombo endzhaku ka tona, ti tsanile naswona xivumbeko xa tona xi bihe ngopfu, ti ondzile.+ A ndzi si tshama ndzi vona tihomu to fana na tona hi ku biha etikweni hinkwaro ra Egipta.20 Tihomu to ondza, to biha ti dya tihomu+ ta nkombo leto sungula to nona.21 Kutani leto nona ti nghena emakhwirini ya leto ondza, kambe a swi nga vonaki leswaku ti nghene emakhwirini ya tona, hikuva ku languteka ka tona a ka ha bihe ku fana ni le ku sunguleni.+ Hiloko ndzi pfuka.22 “Endzhaku ka sweswo ndzi vona enorhweni wa mina ku ri ni min’oko ya nkombo yi humelela erihlangeni rin’we, yi veke kahle naswona yi ri yinene.+23 Kutani a ku ri ni min’oko ya nkombo leyi khwanyaneke, yi larile, yi vavuriwe hi mheho+ ya le vuxeni yi mila endzhaku ka yona.24 Hiloko min’oko yo lala yi mita min’oko leyinene ya nkombo leyi nga ni tindzoho.+ Kutani ndzi byela vaprista+ lava endlaka masalamusi malunghana na yona, kambe a nga kona ni un’we la ndzi hlamuseleke.”+25 Kutani Yosefa a ku eka Faro: “Norho wa Faro i wun’we. Leswi Xikwembu xa ntiyiso xi swi endlaka xi swi byele Faro.+26 Tihomu letinene ta nkombo i malembe ya nkombo. Hilaha ku fanaka min’oko leyinene ya nkombo leyi nga ni tindzoho i malembe ya nkombo. Norho i wun’we.27 Tihomu ta nkombo leto ondza, ni leto biha leti humeleleke endzhaku ka tona i malembe ya nkombo; ni min’oko ya nkombo leyi nga riki na nchumu, leyi vavuriweke hi mheho+ ya le vuxeni, ku ta va malembe ya nkombo ya ndlala.+28 Hi wona nchumu lowu ndzi wu byeleke Faro: Leswi Xikwembu xa ntiyiso xi swi endlaka xi endle leswaku Faro a swi vona.+29 “Ku ta malembe ya nkombo ya ndzalo leyikulu etikweni hinkwaro ra Egipta.30 Kambe endzhaku ka wona kutahumelelamalembeya nkombo ya ndlala, kunene ndzalo hinkwayo etikweni ra Egipta yi ta rivariwa kutani ndlala yi ta hlasela tiko.+31 Ndzalo leyi nga tshama yi va kona etikweni a yi nge he tiviwi hikwalaho ka ndlala leyi nga ta va kona endzhaku ka sweswo, hikuva entiyisweni yi ta va leyikulu ngopfu.32 Leswi norho wu phindhiweke kambirhi eka Faro swi vula leswaku nchumu lowu wu simekiwe hilaha ku tiyeke hi Xikwembu+ xa ntiyiso, naswona Xikwembu xa ntiyiso xi ta swi endla hi ku hatlisa.+33 “Kutani sweswi Faro a a lave munhu la fanelekaka wo tlhariha a n’wi veka ehenhla ka tiko ra Egipta.+34 Faro a a teke goza a hlawula valanguteri ehenhla ka tiko,+ naswona u fanele ku teka xiphemu xin’we eka swiphemu swa ntlhanu swa tiko ra Egipta hi nkarhi wa ndzalo+ wa malembe ya nkombo.35 A va hlengelete swakudya hinkwaswo swa malembe lamanene lama taka, naswona a va hlengelete tindzoho evokweni ra Faro ti va swakudya emitini,+ va fanele va swi hlayisa.36 Swakudya sweswo swi ta va mphakelo wa tiko emalembeni ya nkombo ya ndlala lama nga ta va kona etikweni ra Egipta,+ leswaku tiko ri nga herisiwi hi ndlala.”+37 Nchumu lowu wu ve wunene ematihlweni ya Faro ni malandza+ ya yena hinkwawo.38 Kutani Faro a ku eka malandza yakwe: “Xana a nga kumiwa munhu un’wana la fanaka ni loyi, loyi a nga ni moya wa Xikwembu?”+39 Endzhaku ka sweswo Faro a ku eka Yosefa: “Leswi Xikwembu xi ku vangeleke leswaku u tiva swilo leswi hinkwaswo,+ a ku na un’wana la fanelekaka ni la tlhariheke ku fana na wena.+40 Wena u ta va ehenhla ka yindlu+ ya mina, naswona vanhu va mina hinkwavo va ta ku yingisa hi ku helela.+ Ntsena ndzi ta va lonkulu eka wena+ exiluvelweni.”41 Faro a engeta a ku eka Yosefa: “Ndzi ku veka ehenhla ka tiko hinkwaro ra Egipta.”+42 Hiloko Faro a susa xingwavila xa mfungho+ evokweni rakwe a xi vehela evokweni ra Yosefa, a n’wi ambexa tinguvu ta ntsembyana wo vevuka, a n’wi vehela ni sindza ra nsuku enhan’wini+ ya yena.43 Ku tlula kwalaho, a n’wi khandziyisa ekalichini ya vumbirhi yo xiximeka leyi a a ri na yona+ leswaku va ta huwelela emahlweni ka yena va ku, “Avhureki!” hikwalaho va n’wi veka a lawula tiko hinkwaro ra Egipta.44 Ku tlula kwalaho Faro a ku eka Yosefa: “Hi mina Faro, kambe handle ka mpfumelelo wa wena a ku na munhu ni un’we la nga ta tlakusa voko ra yena kumbe nenge wa yena etikweni hinkwaro ra Egipta.”+45 Endzhaku ka sweswo Faro a thya Yosefa vito ra Zafenati-paneya naswona a n’wi nyika Asenati,+ n’wana wa Potifera muprista wa le Oni,+ a va nsati wa yena. Yosefa a huma a famba etikweni ra Egipta.+46 Yosefa a a ri ni malembe ya 30 hi vukhale+ loko a yima emahlweni ka Faro hosi ya Egipta.Kutani Yosefa a huma emahlweni ka Faro a rhendzeleka hinkwako etikweni ra Egipta.47 Emalembeni ya nkombo ya ndzalo tiko ri humesa swo tala.+48 Kutani a hambeta a hlengeleta hinkwaswo swakudya swa malembe ya nkombo leswi veke kona etikweni ra Egipta kutani a swi veka emitini.+ Swakudya swa nsimu leyi a yi rhendzele muti a a swi veka exikarhi ka wona.+49 Yosefa a hambeta a hlengeleta mavele yo tala ngopfu,+ a ma tele kukota sava ra lwandle ku fikela loko eku heteleleni va tshika ku ma hlaya, hikuva a ma nga ha hlayeki.+50 Malembe ya ndlala ma nga si fika, Yosefa a velekeriwa vana+ vambirhi lava Asenati n’wana wa Potifera muprista wa le Oni a nga n’wi tswalela vona.51 Yosefa a thya lowa mativula vito ra Manase,+ hikuva, hi ku vula ka yena, “Xikwembu xi endle leswaku ndzi rivala ku karhateka ka mina hinkwako ni yindlu hinkwayo ya tatana.”+52 Lowa vumbirhi a n’wi thya vito ra Efrayimi,+ hikuva, hi ku vula ka yena, “Xikwembu xi ndzi andzisile etikweni ra vusiwana+ bya mina.”53 Kutani malembe ya nkombo ya ndzalo lama nga va kona etikweni ra Egipta ma hela+ hakatsongo-tsongo,54 hiloko malembe ya nkombo ya ndlala ma sungula ku va kona hilaha Yosefa a vuleke+ hakona. Kutani ku va ni ndlala etikweni hinkwaro, kambe xinkwa+ a xi kumeka etikweni hinkwaro ra Egipta.55 Eku heteleleni tiko hinkwaro ra Egipta ri hlaseriwa hi ndlala swinene kutani vanhu va sungula ku rilela Faro va lava xinkwa.+ Kutani Faro a ku eka Vaegipta hinkwavo: “Yanani eka Yosefa. Xin’wana ni xin’wana lexi a nga ta mi byela xona, xi endleni.”+56 Ndlala yi va kona ehenhla ka vuandlalo hinkwabyo bya misava.+ Kutani Yosefa a sungula ku pfula switlati hinkwaswo swa mavele leswi a swi ri exikarhi ka vona a xavisela Vaegipta,+ tanihi leswi ndlala a yi ri yikulu etikweni ra Egipta.57 Ku tlula kwalaho, vanhu va misava hinkwayo va ta aEgipta va ta xava eka Yosefa hikuva ndlala a yi ri yikulu emisaveni+ hinkwayo.


c: text/html

text:
Dyondzo 11: Nkwangulatilo Wo Sungula
Xana wa swi tiva leswaku Nowa u rhange a endla yini loko yena ni ndyangu wakwe va huma engalaveni? U endlele Xikwembu gandzelo kumbe nyiko. Hi loyi u karhi wa ri endla exifanisweni lexi nga laha hansi. Nowa u nyikele nyiko leyi ya swiharhi a nkhensa Xikwembu hi ku va xi ponise ndyangu wakwe eka ndhambi leyikulu.
Xana u ehleketa leswaku Yehovha u yi tsakerile nyiko ya kona? Ina, u yi tsakerile. Kutani u tshembise Nowa leswaku a nge he tlheli a lovisa misava hi ndhambi.
Ku nga ri khale misava a yi omile, kutani Nowa ni ndyangu wakwe va sungula vutomi lebyintshwa ehandle ka ngalava. Xikwembu xi va katekisile kutani xi ku eka vona: ‘Mi fanele mi tswala vana vo tala. Mi fanele mi andza kukondza vanhu va tata misava.’
Kambe, hi ku famba ka nkarhi swi nga ha endleka vanhu va chava loko va twa hi ta ndhambi leyikulu, va ehleketa leswaku yi nga tlhela yi humelela. Kutani Xikwembu xi nyikele xikombiso hi nchumu lowu nga ta tsundzuxa vanhu hi xitshembiso xa xona xa leswaku a xi nge he tlheli xi lovisa misava hi ndhambi. Xana wa swi tiva leswaku xi va nyike yini lexi a xi ta va tsundzuxa sweswo? Xi va nyike nkwangulatilo.
Nkwangulatilo wu tala ku vonaka empfhukeni loko mpfula yi xa, kutani ku tlhava dyambu. Nkwangulatilo wu nga ha va ni mivalavala yo tala yo saseka. Xana u tshama u wu vona? Xana wa wu vona lowu nga laha xifanisweni?
Xikwembu xi te: ‘Ndzi tshembisa leswaku a ndzi nge he tlheli ndzi lovisa vanhu ni swiharhi hi ndhambi. Ndzi veka nkwangulatilo wa mina emapapeni. Kutani loko ku huma nkwangulatilo, ndzi ta wu vona naswona ndzi ta tsundzuka xitshembiso xa mina.’
Kutani loko u vona nkwangulatilo, xana wu fanele wu ku tsundzuxa yini? Ina, wu fanele wu ku tsundzuxa xitshembiso xa Xikwembu xa leswaku a xi nge he tlheli xi lovisa misava hi ndhambi leyikulu.
Genesa 8:18-22; 9:9-17.
Swivutiso
- Hilaha swi kombisiweke hakona laha xifanisweni, hi wihi nchumu wo sungula lowu Nowa a wu endleke loko a huma engalaveni?
- Hi xihi xileriso lexi Xikwembu xi xi nyikeke Nowa ni ndyangu wakwe endzhaku ka Ndhambi?
- Hi xihi xitshembiso lexi Xikwembu xi xi endleke?
- Loko hi vona nkwangulatilo, wu fanele wu hi tsundzuxa yini?
Swivutiso swo engetela
- Hlaya Genesa 8:18-22.
Xana namuntlha hi nga n’wi nyika njhani Yehovha ku “nun’hwela loku tsakisaka?”
Xana Yehovha u xiye yini hi xiyimo xa mbilu ya munhu naswona i yini lexi hi faneleke hi xi endla?
- Hlaya Genesa 9:9-17.
Hi wihi ntwanano lowu Yehovha a wu endleke ni swivumbiwa hinkwaswo leswi nga emisaveni?
Xana ntwanano wa nkwangulatilo wu ta tirha ku fikela rini?
DYONDZA SWO TALA
Nowa U Hlayisiwe Ni “Van’wana Va Nkombo”
Xana Nowa ni ndyangu wakwe va pone njhani enkarhini wa mangava lowu a wu nga si tshama wu va kona?

robotstxt: allowed

filter: keep


text:
BIBELE YI HUNDZULA VUTOMI BYA VANHU
A Ndzi Tshama Ndzi Ri Ni Xibamu
LEMBE RO VELEKIWA: 1958
TIKO LERI A HUMAKA EKA RONA: ITALY
MATIMU YAKWE: XIRHO XA NTLAWA WA TINSULA-VOYA
VUTOMI BYA MINA BYA KHALE:
Ndzi velekiwe ndzi tlhela ndzi kulela eswimitanini swa le Rome, endhawini leyi a ku tshama swisiwana leswi tirhaka mintirho ya xiyimo xa le hansi. Vutomi a byi tika. A ndzi kalanga ndzi n’wi tiva mana wa mina, naswona a hi nga twanani na tatana. Loko ndzi ri karhi ndzi kula, ndzi dyondze ndlela yo tihanyisa hambiloko xiyimo xi tika.
Loko ndzi ri ni malembe ya khume se a ndzi sungule ku yiva. Loko ndzi ri ni malembe ya 12 ndzi suke ekaya ro sungula. Tatana u ndzi landze ko tala exitichini xa maphorisa a ndzi tlherisela ekaya. A ndzi tshamela ku holova ni vanhu—a ndzi ri ni madzolonga naswona a ndzi hlundzukela vanhu hinkwavo. Loko ndzi ri ni malembe ya 14, ndzi rhurhe ekaya. Ndzi sungule ku tirhisa swidzidziharisi ni ku hanya exitarateni. Leswi a ndzi nga ri na ndhawu yo etlela, a ndzi faya movha wa vanhu ndzi etlela eka wona naswona a ndzi vindzuka ximhangela ivi ndzi famba ndzi hlotana ni xihlovo xa mati leswaku ndzi ta kota ku hlamba.
Ndzi hundzuke khamba lerikulu, a ndzi wutlela vanhu minkwama ndzi tlhela ndzi tshova tiyindlu ni vusiku. Ndzi sungule ku va ni ndhuma yo biha naswona swi nga si ya kwihi ndzi rhambiwile leswaku ndzi joyina ntlawa lowu dumeke wa tinsula-voya, lowu endleke leswaku ndzi sungula ku tshova tibangi. Hikwalaho ka vurhena bya mina, hi ku hatlisa ndzi ve xirho lexi xiximekaka xa ntlawa wolowo. Minkarhi hinkwayo a ndzi nga xi siyi xibamu xa mina, a ndzi xi veka ehansi ka xikhigelo loko ndzi etlela. Madzolonga, swidzidziharisi, ku yiva, nhlambha ni ku tikhoma loko biha swi hundzuke mukhuva evuton’wini bya mina. Maphorisa a ma tshama ma ri eku ndzi hloteni. Ndzi pfaleriwe minkarhi yo hlayanyana naswona ndzi hete malembe ndzi ri ekhotsweni.
NDLELA LEYI BIBELE YI HUNDZULEKE VUTOMI BYA MINA HA YONA:
Siku rin’wana loko ndzi humesiwe ekhotsweni, ndzi endle xiboho xo endzela ndzisana ya mana wa mina ya xisati. Lexi a ndzi nga xi tivi hileswaku yena ni vana vakwe vambirhi a va ri Timbhoni ta Yehovha. Va ndzi rhambile leswaku ndzi famba na vona eminhlanganweni ya vona. Hikwalaho ko navela ku tiva, ndzi fambe na vona. Loko hi fika eHolweni ya Mfumo, ndzi sindzise ku tshama ekusuhi ni nyangwa leswaku ndzi ta kota ku va veka tihlo vanhu lava nghenaka ni lava humaka. A ndzi fambe ni xibamu xa mina.
Nhlangano wolowo wu hundzule vutomi bya mina. Ndzi titwe onge a ndzi ri eka pulanete yin’wana. Vanhu va kona a va ri ni rirhandzu ni xinghana naswona a va n’wayitela loko va ndzi xeweta. Ndza ha yi tsundzuka kahle ndlela leyi Timbhoni ti ndzi khomeke ha yona. Hakunene, a ndzi ri endhawini leyi hambaneke swinene ni leyi a ndzi yi toloverile.
Ndzi sungule ku dyondza Bibele ni Timbhoni ta Yehovha. Loko ndzi ya emahlweni ndzi dyondza, ndzi ye ndzi swi xiya leswaku ndzi fanele ndzi yi cinca hi ku helela ndlela leyi a ndzi hanya ha yona. Ndzi yingise xitsundzuxo lexi tsariweke eka Swivuriso 13:20 lexi nge: “Loyi a fambaka ni vanhu vo tlhariha u ta tlhariha, kambe loyi a tirhisanaka ni lavo hunguka, a swi nge n’wi fambeli kahle.” Ndzi swi xiyile leswaku ndzi fanele ku tihambanisa ni ntlawa wa tinsula-voya. A swi nga olovi ku endla tano, kambe hi ku pfuniwa hi Yehovha ndzi swi kotile.
A ku ri ro sungula evuton’wini bya mina ndzi kota ku lawula swiendlo swa mina
Ndzi tlhele ndzi basisa miri wa mina. Endzhaku ko endla matshalatshala, ndzi tshike ku dzaha fole ni ku tirhisa swidzidziharisi. Ndzi hungute misisi ya mina, ndzi cukumeta swingwavila swa mina swa le tindleveni naswona ndzi tshike nhlambha. A ku ri ro sungula evuton’wini bya mina ndzi kota ku lawula swiendlo swa mina.
Leswi a ndzi nga si tshama ndzi hlaya ni ku dyondza, a swi ndzi tikela swinene ku rhiya ndleve loko ndzi ri karhi ndzi dyondza Bibele. Hambiswiritano, loko ndzi ri karhi ndzi endla matshalatshala, hakatsongo-ntsongo ndzi sungule ku rhandza Yehovha naswona swin’wana swi sungule ku cinca endzeni ka mina—ndzi sungule ku kingindziwa hi ripfalo. Hakanyingi, a ndzi va ni langutelo leri hoxeke hi mina, a ndzi kanakana leswaku Yehovha u ta kala a ndzi rivalela swilo hinkwaswo swo biha leswi ndzi swi endleke. Enkarhini wolowo, ndzi chaveleleke swinene loko ndzi hlaya hi mhaka ya loko Yehovha a rivalela Hosi Davhida endzhaku ko endla swidyoho leswikulu.—2 Samuwele 11:1–12:13.
Ntlhontlho wun’wana lowu ndzi langutaneke na wona, a ku ri ku nghena hi yindlu ni yindlu ndzi chumayela van’wana tidyondzo leti a ndzi pfumela eka tona. (Matewu 28:19, 20) A ndzi chava leswaku ndzi ta hlangana ni munhu loyi ndzi n’wi twiseke ku vava kumbe loyi ndzi n’wi khunguvanyiseke hi ndlela yo karhi enkarhini lowu hundzeke. Kambe hakatsongo-ntsongo ndzi kote ku hlula ku chava. Ndzi kume ku eneriseka ka xiviri loko ndzi ri karhi ndzi pfuna van’wana ku dyondza hi Tata wa hina wa le tilweni loyi a rivalelaka hi ku helela.
NDLELA LEYI NDZI VUYERIWEKE HA YONA:
Ku dyondza hi Yehovha swi ponise vutomi bya mina. Vanghana va mina vo tala va khale va file kumbe va le khotsweni, kambe mina ndzi hanya vutomi lebyi enerisaka hakunene naswona ku ni vumundzuku lebyi ndzi byi languteleke hi mahlo-ngati. Ndzi dyondze ku titsongahata ni ku yingisa naswona ndzi kota ku lawula vukarhi bya mina. Hikwalaho, ndzi ni vuxaka lebyinene ni vanhu van’wana. Ndzi tekane na Carmen nsati wa mina wo saseka naswona hi tsakile. Havumbirhi bya hina, hi kuma ntsako lowukulu loko hi ri karhi hi pfuna van’wana leswaku va dyondza Bibele.
Sweswi ndzi tirha hi ku tshembeka naswona minkarhi yin’wana ntirho lowu ndzi wu endlaka wu katsa ni ku basisa tibangi kambe a ndza ha ti tshovi ndzi yiva.
DYONDZA SWO TALA
I Yini Dyondzo Ya Bibele?
Kuma tinhlamulo ta swivutiso malunghana ni nongonoko wa hina wa dyondzo ya mahala ya Bibele.


text:
Yingisa Varisi Lava Vekiweke Hi Yehovha
“Yingisani lava rhangelaka exikarhi ka n’wina naswona mi titsongahata, hikuva va tshama va rindze mimoya-xiviri ya n’wina.”—HEV. 13:17.
1, 2. Ha yini swi ri swa nkoka leswi Yehovha a tifanisaka ni murisi?
YEHOVHA u tifanisa ni murisi. (Ezek. 34:11-14) Sweswo i swa nkoka hikuva swi hi pfuna ku twisisa leswi Yehovha a nga xiswona. Murisi la nga ni rirhandzu u titwa a ri ni vutihlamuleri byo sirhelela ni ku khathalela ntlhambi wa tinyimpfu takwe. U ti yisa emadyelweni ni le swihlobyeni swa mati (Ps. 23:1, 2); wa ti rindza vusiku ni nhlikanhi (Luka 2:8); wa ti sirhelela eka swiharhi leswi hlotaka (1 Sam. 17:34, 35); u rhwala swinyimpfana leswa ha ku velekiwaka (Esa. 40:11); u lava leti lahlekeke a tlhela a khathalela tinyimpfu leti vavisekeke.—Ezek. 34:16.
2 Leswi vanhu va Yehovha va khale a va hanya hi ku risa ni hi ku rima, a va swi twisisa kahle leswaku ha yini Yehovha Xikwembu a tifanisa ni murisi la nga ni rirhandzu. A va swi tiva leswaku tinyimpfu ti lava ku khathaleriwa leswaku ti ta kota ku hanya kahle. Hilaha ku fanaka, vanhu va lava ku khathaleriwa ni ku kongomisiwa hi Yehovha. (Mar. 6:34) Vanhu va xaniseka loko va nga khathaleriwi hi ndlela leyinene hi tlhelo ra moya naswona va nga ri na nkongomiso lowunene wa moya. A va swi tivi swilo leswinene ni leswo biha—tanihi leswi “tinyimpfu leti ti nga riki na murisi” ti hangalakaka. (1 Tih. 22:17) Hambiswiritano, Yehovha u khathalela swilaveko swa vanhu vakwe hi rirhandzu.
3. Hi ta kambisisa yini exihlokweni lexi?
3 Ku va Yehovha a tifanisa ni murisi i swa nkoka ni le minkarhini ya manguva lawa. Yehovha wa ha va khathalela vanhu vakwe lava fanaka ni tinyimpfu. A hi voneni ndlela leyi a ti kongomisaka ha yona tinyimpfu takwe a tlhela a enerisa swilaveko swa tona namuntlha. Hi ta tlhela hi kambisisa leswi tinyimpfu ti faneleke ti swi endla leswaku ti vuyeriwa eka rirhandzu leri Yehovha a ti kombisaka rona.
MURISI LONENE U VEKA VAN’WANA LESWAKU VA N’WI PFUNA
4. Yesu u ti khathalela njhani tinyimpfu ta Yehovha?
4 Yehovha u veke Yesu tanihi Nhloko ya vandlha ra Vukreste. (Efe. 1:22, 23) Leswi Yesu a nga “murisi lonene,” u kombisa nkhathalelo, swikongomelo ni timfanelo ta Tata wakwe. Yesu u tlhele a ‘nyikela hi moya-xiviri wakwe hikwalaho ka tinyimpfu.’ (Yoh. 10:11, 15) Mawaku nyiko yo hlawuleka swonghasi leyi gandzelo ra nkutsulo ra Kreste ri nga yona eka vanhu hinkwavo! (Mat. 20:28) Phela, xikongomelo xa Yehovha hileswaku “un’wana ni un’wana loyi a kombisaka ripfumelo eka [Yesu] a nga lovisiwi kambe a va ni vutomi lebyi nga heriki”!—Yoh. 3:16.
5, 6. (a) I vamani lava Yesu a va hlawuleke leswaku va khathalela tinyimpfu takwe, naswona tinyimpfu ti fanele ti endla yini leswaku ti vuyeriwa eka lunghiselelo leri? (b) Hi xihi xivangelo lexikulu lexi endlaka hi yingisa vakulu va vandlha?
5 Tinyimpfu ti swi kombisa njhani leswaku Yesu Kreste i Murisi Lonene wa tona? Yesu u te: “Tinyimpfu ta mina ti yingisa rito ra mina, naswona ndza ti tiva, kutani ta ndzi landzela.” (Yoh. 10:27) Ku yingisa rito ra Murisi Lonene swi vula ku landzela nkongomiso wakwe eka swilo hinkwaswo. Leswi swi katsa ku tirhisana ni varisi lava a va vekeke. Yesu u kombise leswaku vaapostola ni vadyondzisiwa vakwe a va fanele va ya emahlweni ni ntirho lowu a wu sunguleke. A va fanele va “dyondzisa” va tlhela va ‘phamela tinyimpfu ta Yesu letitsongo.’ (Mat. 28:20; hlaya Yohane 21:15-17.) Loko mahungu lamanene ma ri karhi ma hangalaka ni nhlayo ya vadyondzisiwa yi ri karhi yi kula, Yesu u endle lunghiselelo ra leswaku Vakreste lava wupfeke va risa mavandlha.—Efe. 4:11, 12.
6 Loko muapostola Pawulo a vulavula ni vakulu va hi lembe-xidzana ro sungula va le vandlheni ra le Efesa, u vule leswaku moya lowo kwetsima wu va veke ku va valanguteri ni “ku risa vandlha ra Xikwembu.” (Mint. 20:28) Swi tano ni hi vakulu lava nga Vakreste namuntlha, tanihi leswi na vona va vekiweke hi ku landza swilaveko leswi kumekaka eMatsalweni lama huhuteriweke hi moya lowo kwetsima. Hikwalaho, loko hi yingisa vakulu lava nga Vakreste hi kombisa leswaku hi xixima Yehovha na Yesu, Varisi vambirhi lavakulu. (Luka 10:16) Entiyisweni lexi i xivangelo lexikulu lexi endlaka leswaku hi titsongahata eka vakulu. Kambe ku ni swivangelo swin’wana leswi endlaka hi landzela nkongomiso wa vona.
7. Vakulu va ku pfuna njhani leswaku u tshama u ri ni vuxaka lebyinene na Yehovha?
7 Loko vakulu va nyika vapfumeri-kulobye nkongomiso, va va nyika xikhutazo ni ndzayo leswi sekeriweke eMatsalweni kumbe eka milawu ya Matsalwa. Xikongomelo xa vona a hi ku byela vamakwerhu ndlela leyi va faneleke va hanya vutomi bya vona ha yona. (2 Kor. 1:24) Ku ri na sweswo, va nyika Vakreste-kulobye nkongomiso lowu nga le Matsalweni leswaku va va pfuna va endla swiboho leswinene ni ku endla leswaku vandlha ri hleleka naswona ri va ni ku rhula. (1 Kor. 14:33, 40) Vakulu va “rindze mimoya-xiviri” hikuva va navela ku pfuna xirho xin’wana ni xin’wana xa vandlha leswaku xi tshama xi ri ni vuxaka lebyinene na Yehovha. Hikwalaho va hatla va nyika ndzayo loko va xiya leswaku makwerhu wa xinuna kumbe wa xisati u le kusuhi ni ku teka “goza leri hoxeke” kumbe se u ri tekile. (Gal. 6:1, 2; Yudha 22) Xana leswi a hi swona swivangelo leswinene swo ‘yingisa lava rhangelaka’?—Hlaya Vaheveru 13:17.
8. Vakulu va wu sirhelela njhani ntlhambi wa Xikwembu?
8 Muapostola Pawulo loyi na yena a a ri murisi lonene, u tsalele vamakwavo va le Kolosa a ku: “Tivoneleni: swi nga ha endleka ku va ni un’wana loyi a nga ta mi phasa hi filosofi ni vuxisi bya hava hi ku ya hi ndhavuko wa vanhu, hi ku ya hi swilo swa masungulo swa misava, ku nga ri hi ku ya hi Kreste.” (Kol. 2:8) Xilemukiso lexi xi hi pfuna ku vona xivangelo xin’wana lexinene xa leswaku ha yini hi fanele hi yingisa ndzayo ya le Matsalweni leyi vakulu va hi nyikaka yona. Va sirhelela ntlhambi hi ku endla leswaku vamakwavo va tshama va xalamukele un’wana ni un’wana la nga ha dlayaka ripfumelo ra vona. Muapostola Petro u lemukise hi “vaprofeta va mavunwa” ni “vadyondzisi va mavunwa” lava a va ta ringeta ku “wonga mimoya-xiviri leyi nga yimangiki yi tiya” leswaku yi endla leswi hoxeke. (2 Pet. 2:1, 14) Ninamuntlha vakulu va fanele va nyika swilemukiso leswi fanaka loko swi fanerile. Leswi va nga vavanuna va Vakreste lava wupfeke, va ni ntokoto evuton’wini. Ku engetela kwalaho, loko va nga si va vakulu, va kombise leswaku va ma twisisa kahle Matsalwa nileswaku va swi fanelekela ku dyondzisa ntiyiso wa le Bibeleni. (1 Tim. 3:2; Tito 1:9) Ku wupfa ka vona, ku ringanisela ka vona ni vutlhari bya vona lebyi sekeriweke eBibeleni swi endla leswaku va kongomisa ntlhambi hi ndlela leyinene.
MURISI LONENE U PHAMELA TINYIMPFU A TLHELA A TI SIRHELELA
9. Namuntlha Yesu u kongomisa vandlha ra Vukreste ni ku ri phamela hi ndlela yihi?
9 Yehovha u phamela nhlengeletano hinkwayo ya vamakwerhu emisaveni hinkwayo swakudya swo tala swa moya hi ku tirhisa nhlengeletano yakwe. Hi kuma ndzayo leyi engetelekeke ya le Matsalweni eka minkandziyiso ya hina. Ku engetela kwalaho, minkarhi yin’wana nhlengeletano yi nyika vakulu va vandlha nkongomiso hi ku kongoma, yi nga ha tirhisa mapapila kumbe swiletelo leswi humaka eka valanguteri va swifundzha. Hikwalaho, sweswo swi endla leswaku tinyimpfu ti kuma nkongomiso lowu nga le rivaleni.
10. Hi byihi vutihlamuleri lebyi varisi va moya va nga na byona malunghana ni lava hambukeke entlhambini?
10 Valanguteri va ni vutihlamuleri byo sirhelela, byo ongola ni byo khathalela rihanyo ra vamakwerhu evandlheni hi tlhelo ra moya, ngopfu-ngopfu lava ripfumelo ra vona ri tsaneke kumbe lava endleke swihoxo leswikulu. (Hlaya Yakobo 5:14, 15.) Swi nga ha endleka van’wana va vanhu volavo va hambukile entlhambini naswona va tshike ku endla mintirho ya Vukreste. Eka swiyimo swo tano, xana nkulu la khathalaka a nge endli leswi nga ematimbeni yakwe leswaku a kuma nyimpfu yin’wana ni yin’wana leyi lahlekeke ivi a yi khutaza ku tlhelela etshangeni, ku nga evandlheni? Hakunene u ta endla tano! Yesu u te: “Tata wa mina la nge tilweni a nga naveli leswaku un’wana wa lava lavatsongo a lova.”—Mat. 18:12-14.
HI FANELE HI KU LANGUTA NJHANI KU NGA HETISEKI KA VAKULU?
11. Ha yini van’wana swi nga ha va tikelaka ku yingisa vakulu?
11 Yehovha na Yesu i Varisi lava hetisekeke. Kambe varisi lava nga vanhu lava vekiweke leswaku va khathalela mavandlha a va hetisekanga. Mhaka leyi yi nga ha endla leswaku vanhu van’wana swi va tikela ku yingisa nkongomiso wa vakulu. Vanhu volavo va nga ha ku: ‘Na vona a va hetisekanga ku fana na hina. Ha yini hi fanele hi yingisa ndzayo ya vona?’ I ntiyiso, vakulu a va hetisekanga. Hambiswiritano, a hi fanelanga hi languta swihoxo ni ku tsana ka vona.
12, 13. (a) I yini leswi nga vuriwaka malunghana ni swihoxo swa van’wana lava Yehovha a va tirhiseke ku rhangela vanhu vakwe? (b) Ha yini swihoxo swa vavanuna lava a va rhangela swi tsariwile eBibeleni?
12 Matsalwa ma hi byela ntiyiso malunghana ni swihoxo leswi endliweke hi vanhu lava Yehovha a va tirhiseke ku rhangela vanhu vakwe enkarhini lowu hundzeke. Hi xikombiso, Davhida a a totiwe ku va hosi ni ku va murhangeri wa tiko ra Israyele. Kambe u hluriwe hi ndzingo kutani a va ni nandzu wa ku endla vuoswi ni wa ku dlaya hi vomu. (2 Sam. 12:7-9) Nakambe anakanya hi muapostola Petro. Hambileswi a a nyikiwe vutihlamuleri lebyikulu evandlheni ra Vukreste hi lembe-xidzana ro sungula, u endle swihoxo leswikulu. (Mat. 16:18, 19; Yoh. 13:38; 18:27; Gal. 2:11-14) A va kona vanhu lava veke lava hetisekeke ku sukela eka Adamu na Evha, handle ka Yesu.
13 Ha yini Yehovha a endle leswaku swihoxo swa vanhu van’wana lava a a va vekile ku va varhangeri swi tsariwa eBibeleni? Xivangelo xin’wana hileswaku Xikwembu a xi lava ku kombisa leswaku xi nga tirhisa vavanuna lava nga hetisekangiki leswaku va rhangela vanhu va xona. Entiyisweni minkarhi hinkwayo xi tirhisa vanhu lava nga hetisekangiki. Hikwalaho, a hi fanelanga hi teka ku nga hetiseki ka lava rhangelaka namuntlha tanihi xivangelo xo va gungulela kumbe xo honisa vulawuri bya vona. Yehovha u lava leswaku hi xixima vamakwerhu volavo hi tlhela hi va yingisa.—Hlaya Eksoda 16:2, 8.
14, 15. Hi nga dyondza yini eka ndlela leyi Yehovha a yi tirhiseke ku vulavula ni vanhu vakwe enkarhini lowu hundzeke?
14 I swa nkoka ku yingisa lava rhangelaka exikarhi ka hina namuntlha. Anakanya hi ndlela leyi Yehovha a a vulavula ni vanhu vakwe ha yona hi minkarhi yo nonon’hwa enkarhini lowu nga hundza. Loko Vaisrayele va suka aEgipta, Xikwembu a xi va nyika swileriso hi ku tirhisa Muxe na Aroni. Leswaku Vaisrayele va pona khombo ra vukhume, a va fanele va yingisa swileriso swo dya swakudya swo hlawuleka ni swo teka ngati yin’wana ya nyimpfu leyi va yi dlayeke va xuva ha yona emarimbeni ya nyangwa ni le henhla ka tinyangwa ta tiyindlu ta vona. Nkongomiso wolowo a va byeriwanga wona hi rito leri humaka etilweni. A va fanele va yingisa swileriso swa vakulukumba va Israyele lava na vona a va kuma swileriso swo karhi eka Muxe. (Eks. 12:1-7, 21-23, 29) Eswiyin’weni swoleswo, Yehovha a a tirhisa Muxe ni vakulukumba leswaku a kongomisa vanhu vakwe. Namuntlha Yehovha u tirhisa vakulu lava nga Vakreste ku endla tano.
15 U nga ha anakanya hi swiendlakalo swo tala swa le Bibeleni laha Yehovha a tirhiseke vanhu kumbe tintsumi leswaku a nyika vanhu vakwe switsundzuxo. Eka swiendlakalo leswi hinkwaswo, Xikwembu xi vone swi fanerile ku nyika vanhu van’wana vulawuri. Vanhu lava xi va rhumeke a va vulavula hi vito ra xona naswona va byele vanhu va xona leswi a va fanele va swi endla leswaku va ta pona hi minkarhi ya khombo. Hakunene hi ni xivangelo lexi twalaka xo anakanya leswaku Yehovha a nga endla leswi fanaka hi nkarhi wa Armagedoni. Entiyisweni vakulu lava nga ni vutihlamuleri byo yimela Yehovha kumbe nhlengeletano yakwe namuntlha, va fanele va tivonela leswaku a va byi tirhisi hi ndlela yo biha vulawuri lebyi va nyikiweke byona.
‘NTLHAMBI WUN’WE NI MURISI UN’WE’
16. Hi rihi “rito” leri hi faneleke hi ri yingisa?
16 Vanhu va Yehovha i “ntlhambi wun’we” lowu nga ni ‘murisi un’we’ ku nga Yesu Kreste. (Yoh. 10:16) Yesu u vule leswaku u ta va ni vadyondzisiwa vakwe “masiku hinkwawo ku fikela emakumu ka mafambiselo ya swilo.” (Mat. 28:20) Tanihi Hosi ya le tilweni, u ta lawula swilo hinkwaswo leswi nga ta endleka loko a nga si herisa misava ya Sathana. Leswaku hi tshama hi ri ni vun’we naswona hi hlayisekile entlhambini wa Xikwembu, hi fanele hi yingisa ‘rito leri nga endzhaku ka hina’ leri hi byelaka ndlela leyi hi faneleke hi famba ha yona. “Rito” leri ri katsa leswi moya lowo kwetsima wa Xikwembu wu swi vulaka hilaha swi hlamuseriweke hakona eBibeleni ni leswi Yehovha na Yesu va swi vulaka hi ku tirhisa varisi lava va va vekeke.—Hlaya Esaya 30:21; Nhlavutelo 3:22.
17, 18. (a) Vanhu va Xikwembu va le khombyeni hi ndlela yihi, kambe i yini leswi hi nga tiyisekaka ha swona? (b) Ku ta tlhuvutsiwa yini exihlokweni lexi landzelaka?
17 Bibele yi vula leswaku Sathana wa famba-famba “ku fana ni nghala leyi vombaka, yi lava wa ku n’wi dya.” (1 Pet. 5:8) Ku fana ni xiharhi lexi khomiweke hi ndlala, u lava ku hlasela ntlhambi, u yimele nkarhi wo bvanyangeta nyimpfu leyi tsaneke kumbe leyi tifambelaka yoxe. Xolexo i xivangelo lexinene lexi endlaka leswaku minkarhi hinkwayo hi boheka ku tshama ekusuhi ni ntlhambi hinkwawo ni le ka “murisi ni mulanguteri wa mimoya-xiviri ya [hina].” (1 Pet. 2:25) Malunghana ni lava nga ta pona nhlomulo lowukulu, Nhlavutelo 7:17 yi ri: “Xinyimpfana [Yesu] . . . xi ta va risa, xi va kongomisa eminseledyaneni ya mati ya vutomi. Kutani Xikwembu xi ta sula mihloti hinkwayo ematihlweni ya vona.” Hakunene lexi i xitshembiso xo tsakisa swonghasi!
18 Leswi se hi nga swi vona leswaku xiphemu lexi vakulu lava nga Vakreste va xi endlaka tanihi varisi i xa nkoka ku fikela kwihi, hi fanele hi tivutisa xivutiso lexi nge, Vavanuna lava lava vekiweke va nga tiyiseka njhani leswaku va khoma tinyimpfu ta Yesu hi ndlela leyi faneleke? Xivutiso lexi xi ta hlamuriwa exihlokweni lexi landzelaka.


text:
Loko Miri Wu Ala Swakudya ni Loko Swakudya Swi Ala Miri—Hi Kwihi Ku Hambana?
Emily: “Ndzi sungule ku nga titwi kahle ivi ndzi tshika ku dya. Nomu wa mina a wu nwayisa naswona ririmi ra mina a ri pfimba. Ndzi sungule ku hela matimba naswona a swi ndzi tikela ku hefemula. Ndzi sungule ku huma swirhumbana emavokweni ni le nhan’wini. Ndzi ringete ku tiyisela kambe a ndzi swi tiva leswaku ndzi fanele ndzi ya exibedlhele hi ku hatlisa!”
VANHU vo tala va tsakisiwa hi ku dya. Kasi van’wana va boheka ku tshika ku dya swakudya swin’wana. Ku fana na Emily loyi a boxiweke eku sunguleni ka xihloko lexi, miri wakwe wu ala swakudya swo karhi. Leswi endlekaka emirini wa Emily loko a swi dyile swi vuriwa anaphylaxis naswona swi ni khombo swinene. Kambe a hi minkarhi hinkwayo loko miri wu ala swakudya swi vaka ni khombo ku fana ni le ka xiyimo xa Emily.
Emalembeni ya sweswinyana ku ve ni xiviko lexi kombisaka ku tlakuka eka vanhu lava nga ni xiphiqo xo vabyisiwa hi swakudya swo karhi ni lava mimiri ya vona yi tsandzekaka ku amukela swakudya swo karhi. Hambiswiritano, i nhlayo yitsongo ya vanhu lava ehleketaka leswaku va vabyisiwa hi swakudya swo karhi va kamberiweke hi madokodela leswaku va tiyiseka.
Swi Vula Yini Ku Vabyisiwa Hi Swakudya?
Hi ku ya hi ntlawa wa van’wasayense lowu rhangeriweke hi Dok. Jennifer J. Schneider Chafen eka xiviko xa vona lexi kandziyisiweke eka phephahungu ra The Journal of the American Medical Association va ri: “A ku na nhlamuselo yin’we ya leswi vangaka leswaku swakudya swin’wana swi vabyisa munhu.” Hambiswiritano, vativi van’wana va tshemba leswaku swi nga va swi vangiwa hi masocha ya miri.
Ku vabyisiwa hi swakudya swo karhi swi vangiwa hi tiphrotheyini leti kumekaka eka swakudya sweswo. Masocha ya miri ma vona tiphrotheyini teto tanihi leti nga ni khombo. Loko phrotheyini yo karhi yi nghena emirini, masocha ya miri ya vumba antibody leyi vuriwaka Immunoglobulin E leswaku yi lwisana ni phrotheyini yoleyo. Loko munhu a tlhela a dya swakudya swa muxaka wolowo tiantibody leti vumbiweke ro sungula ti nga ha endla leswaku miri wu humesa tikhemikhali ku katsa na histamine.
Hi ntolovelo ti-histamine ti pfuna masocha ya miri. Kambe hikwalaho ka swivangelo swin’wana leswi nga twisisiwiki kahle, vukona bya Immunoglobulin E ni ku humesiwa ka histamine ku endla leswaku munhu a va ni swikombiso leswi tolovelekeke swa vuvabyi lebyi vangiwaka hi swakudya swo karhi eka vanhu lava mimiri ya vona yi chavaka phrotheyini yo karhi ya swakudya.
Leswi swi yi hlamusela kahle mhaka ya leswaku ha yini swi koteka leswaku u nga dya swakudya swo karhi ro sungula swi nga ku vabyisi kambe loko u tlhela u swi dya swi ku vabyisa.
Swi Vula Yini Ku Va Miri Wu Ala Swakudya?
Ku fana ni loko swakudya swi vangela mavabyi, ku va miri wu ala swakudya swi nga ha vangiwa hikwalaho ka swakudya swo karhi. Kambe ku hambana ni swakudya leswi vangelaka munhu mavabyi (hikwalaho ka masocha ya miri) ku va miri wu ala swakudya swi vangiwa hi ndlela leyi fambiselo ro gayela ri angulaka ha yona naswona ti antibody a ti katseki. Munhu a nga ha tsandzeka ku gayela swakudya hikwalaho ko pfumaleka ka ti-enzyme kumbe hikwalaho ka tikhemikhali leti kumekaka eka swakudya leti swi tikaka ku ti gayela. Hi xikombiso, loko xivindzi xi nga swi koti ku humesa ti-enzyme leti lavekaka leswaku ti gayela chukela leri kumekaka eka ntswamba miri wa munhu wu nga ha yila ntswamba (lactose intolerance).
Tanihi leswi ti-antibody ti nga viki kona, ku va miri wu ala swakudya swi nga ha vonaka hambiloko munhu a dya swakudya swo karhi ro sungula. Munhu a nga ha dya swakudya switsongo ku nga humeleli nchumu, xiphiqo xi va kona loko munhu a dya swakudya swo tala. Swi hambanile ni ku va munhu a vabyisiwa hi swakudya, laha hambi ku ri ku swakudya switsongo swi n’wi vabyisaka.
Hi Swihi Swikombiso Swa Kona?
Loko u vabyisiwa hi swakudya swo karhi, u nga ha twa ku nwayisa; u huma swirhumbana; u pfimba nkolo, mahlo kumbe ririmi; u hlamba timbilu; u hlanta; kumbe u chuluka. Naswona loko swi tikile munhu wa kona u hela matimba, u khomiwa hi sululwana, wa titivala naswona mbilu yakwe yi tshikanyana ku ba. Xiyimo lexi xi nga nyanya hi ku hatlisa naswona xa dlaya.
Swakudya hinkwaswo swi nga hi vangela mavabyi. Kambe hakanyingi swakudya leswi vangelaka mavabyi ngopfu hi leswi landzelaka: ntswamba, matandza, tihlampfi, mahanti, timanga, tinyawa, timongo ni koroni. Vuvabyi lebyi byi khoma munhu un’wana ni un’wana ku nga khathariseki malembe ya yena. Mindzavisiso yi komba leswaku xitekela hi xona xi endlaka leswaku munhu a va ni vuvabyi byo karhi, hi ndlela yoleyo n’wana u tala ku va ni vuvabyi bya ku va miri wu ala swakudya hikwalaho ka leswi mutswari un’we kumbe havambirhi va tshameke va va na byona. Hakanyingi bya hela loko a kula.
Swikombiso swa loko miri wu ala swakudya a swi na khombo ku fana ni loko swakudya swi ku vabyisa. Vuvabyi bya loko miri wu ala swakudya byi nga endla leswaku khwiri ri vava, ri kukumuka, ri tala moya, munhu a va ni vusindza, a pandziwa hi nhloko, a huma swirhumbana miri hinkwawo, a tshama a karhele kumbe a hela matimba. Vuvabyi bya ku va miri wu ala swakudya byi nga ha vangiwa hi swakudya swo hambanahambana swo tanihi leswi nga ni ntswamba, koroni, phrotheyini leyi vuriwaka gluten, byala ni comela.
Ku Kambela Ni Matshungulelo
Loko u ehleketa leswaku u vabyisiwa hi swakudya kumbe miri wa wena wu ala swakudya swo karhi u nga ha ya eka dokodela ku ya kamberiwa. Ku ringeta ku kumisisa xivangelo xa vuvabyi byebyo hi wena n’wini ni ku papalata swakudya swo karhi swi nga fanelanga swi ni khombo swinene, swi nga endla leswaku u papalata swakudya leswi nga ni swiaka miri.
Ndlela leyinene yo tshungula vuvabyi lebyi i ku papalata swakudya leswi ku vabyisaka. * Kambe loko swakudya swo karhi swi nga ku vabyisi ngopfu u nga ha vona swi pfuna ku sungula hi ku hunguta mpimo lowu u swi dyaka ha wona. Hambiswiritano lava vabyisiwaka hi swakudya va sindzisiwa ku tshika swakudya swo karhi hi ku helela kambe eka van’wana swi ya hi ku tlakuka ka xiyimo xa vuvabyi byakwe.
Loko ku ri ni swakudya leswi ku vabyisaka kumbe miri wa wena wu ala swakudya swo karhi, swi nga ku khutaza ku tiva leswaku va kona lava nga ni xiphiqo xo fana ni xa wena naswona va dyondze ku lawula xiyimo xa vona kutani va tiphina hi swakudya swo hambanahambana leswi nga ni rihanyo.
^ ndzim. 19 Ku bumabumeriwa leswaku vanhu lava vabyisiwaka hi swakudya swo karhi va fanele va famba ni thumbu leri nga na adrenaline (epinephrine) laha va nga kotaka ku titlhava loko ku ri ni xiyimo xa xihatla. Kasi madokodela man’wana ma khutaza leswaku vana va ambala bandhi evokweni kumbe va va ni phepha leri hlamuselaka swakudya leswi va vabyisaka leswaku swi tiviwa hi vadyondzisi ni lava va salaka na vona.


text:
Vukhongeri Lebyi Amukelekaka Eka Xikwembu Byi Dyondzisa Swirho Swa Byona Ku Rhandzana Ni Ku Rhandza Vanhu Van’wana
BIBELE yi ri: “Loyi a nga riki na rirhandzu, a nga tivi Xikwembu, hikuva Xikwembu i rirhandzu.” (1 Yohane 4:8, Bibele—Mahungu Lamanene) Hikwalaho, vukhongeri lebyi amukelekaka eka Xikwembu byi fanele byi dyondzisa swirho swa byona ku rhandzana ni ku rhandza vanhu van’wana.
Vukhongeri byo tala byi endla ntirho lowunene wo khathalela lava vabyaka, lava dyuhaleke ni swisiwana. Byi khutaza swirho swa byona ku tirhisa ndzayo ya muapostola Yohane leyi nge: “Loko munhu a ri ni swilo swa misava leyi, kutani a vona makwavo a ri eku pfumaleni, kambe a nonon’hwisa mbilu ya yena a nga n’wi pfuni, xana rirhandzu ro rhandza Xikwembu ri nga tshamisisa ku yini eka yena xana? Vana vanga, hi nga rhandzaneni hi marito kumbe hi ku vulavula ntsena, kambe a ku ve hi mintirho ni ntiyiso.”—1 Yohane 3:17, 18, Bibele—Mahungu Lamanene.
Kambe ku humelela yini loko matiko ma ya enyimpini? Xana nawu wa Xikwembu lowu nge: “Rhandza wa rikwenu kukota loko u tirhandza” wu nga tirhisiwa ntsena eminkarhini leyi nga ni ku rhula kambe yi bakanyeriwa etlhelo loko xirho xa tipolitiki kumbe hosi yi lwa ni tiko leri yi akelaneke na rona?—Matewu 22:39, Bibele Ya Xitsonga.
Yesu u te: “Hinkwavo va ta tiva leswaku mi vadyondzisiwa va mina, loko mi rhandzana.” (Yohane 13:35, Bibele—Mahungu Lamanene) Loko u ri karhi u hlamula swivutiso leswi landzelaka, tivutise, ‘Xana minkarhi hinkwayo swirho swa vukhongeri lebyi swi kombisa rirhandzu eka vanhu hinkwavo ku nga ri hi marito ntsena kambe ni hi swiendlo?’
NHLOKO-MHAKA: Nyimpi.
LESWI BIBELE YI SWI DYONDZISAKA:
Yesu u lerise vadyondzisiwa vakwe a ku: “Ndzi ri ka n’wina: Rhandzani valala va n’wina, mi khongelela lava va mi xanisaka.”—Matewu 5:44, Bibele—Mahungu Lamanene.
Loko masocha ma tile leswaku ma ta khoma Yesu, muapostola Petro u humese banga rakwe leswaku a ta n’wi sirhelela. Kambe Yesu u te: “Tlherisela banga ra wena enkotlotweni wa rona, hikuva hinkwavo lava tirhisaka mabanga, va ta dlawa hi mabanga.”—Matewu 26:52, Bibele—Mahungu Lamanene.
Muapostola Yohane u tsale a ku: “Vana va Xikwembu ni vana va Diyavulosi va vonaka hi leswi: Mani na mani la nga hambetiki a famba hi ku lulama a nga humi eka Xikwembu, hambi ku ri loyi a nga rhandziki makwavo. Hikuva leri i rungula leri mi ri tweke ku sukela eku sunguleni, leswaku hi fanele hi rhandzana; hi nga fani na Kayini, loyi a humeke eka lowo homboloka ivi a dlaya makwavo.”—1 Yohane 3:10-12, Vuhundzuluxeri Bya Misava Leyintshwa Bya Matsalwa Yo Kwetsima.
XIVUTISO:
Xana vukhongeri lebyi byi khutaza swirho swa byona leswaku swi ya enyimpini?
NHLOKO-MHAKA: Tipolitiki.
LESWI BIBELE YI SWI DYONDZISAKA:
Endzhaku ka loko va vone matimba ya Yesu yo endla masingita, vanhu van’wana va lave ku n’wi endla murhangeri etimhakeni ta tipolitiki. Xana u endle yini? “Yesu, hi ku tiva leswaku va lava ku ta va ta n’wi vutla leswaku va n’wi endla Hosi, a tlhelela entshaveni a ri yexe.”—Yohane 6:15, Bibele—Mahungu Lamanene.
Loko Yesu a khomiwile naswona a hehliwe hi mavunwa ya leswaku u pfukela mfumo, u hlamule a ku: “Ku fuma ka mina a hi ka misava leyi; loko ku fuma ka mina a ku ri ka misava leyi, malandza ya mina a ma ta ndzi lwela; leswaku ndzi nga tshuki ndzi nyiketiwa Vayuda; kambe sweswi, ku fuma ka mina a hi ka la hansi.”—Yohane 18:36, Bibele Ya Xitsonga.
Loko Yesu a khongela eka Xikwembu malunghana ni vadyondzisiwa vakwe u te: “Ndzi va nyikile rito ra wena, kutani misava yi va vengile; hikuva a hi va misava, kukotisa mina ndzi nga riki wa misava.”—Yohane 17:14, Bibele Ya Xitsonga.
XIVUTISO:
Xana vukhongeri lebyi byi landzela xikombiso xa Yesu naswona byi papalata ku katseka eka tipolitiki, hambiloko sweswo swi vula leswaku swirho swa byona swi ta vengiwa hi van’watipolitiki van’wana?
NHLOKO-MHAKA: Xihlawuhlawu.
LESWI BIBELE YI SWI DYONDZISAKA:
Loko vanhu vo sungula lava nga yimbangiki lava a va nga ri Vayuda va ve Vakreste, muapostola Petro u te: “Xikwembu a xi yi hi nghohe ya vanhu; kambe exikarhi ka matiko hinkwawo, loyi a xi chavaka, a endla leswi lulameke, xa n’wi tsakela.”—Mintirho 10:34, 35, Bibele Ya Xitsonga.
Loko Yakobo a tsalela Vakreste va lembe-xidzana ro sungula u te: “Vamakwerhu, ripfumelo leri mi nga na rona eka Hosi ya hina Yesu Kreste, ku vangama ka hina, a ri fambisani ni swiendlo swa xihlawuhlawu, a hi swona ke? Hikuva, loko munhu la veheleke swingwavila swa nsuku etintihweni ta yena, a ambale swiambalo leswi hatimaka a nghena enhlengeletanweni ya n’wina, ivi ku nghena xisiwana lexi ambaleke swiambalo leswi thyakeke, kambe mi va ni tintswalo eka la ambaleke swiambalo leswi hatimaka kutani mi ku: “Wena tshama laha ndhawini leyinene,” kutani eka la nga xisiwana mi ku: “Wena yimisa sweswo,” kumbe: “Tshama lahaya vunavelweni bya milenge ya mina,” ma tihambanisa hi mintlawa exikarhi ka n’wina naswona se mi vaavanyisi lava endlaka swiboho swo homboloka, a swi tano ke?”—Yakobo 2:1-4, Vuhundzuluxeri Bya Misava Leyintshwa Bya Matsalwa Yo Kwetsima.
XIVUTISO:
Xana vukhongeri lebyi byi dyondzisa leswaku vanhu hinkwavo va ringana emahlweni ka Xikwembu nileswaku swirho swa byona a swi fanelanga swi tekelana ehansi hikwalaho ka rixaka kumbe hileswi swi nga ringaniki hi tlhelo ra timali?
Hi byihi vukhongeri lebyi byi dyondzisaka swirho swa byona ku papalata rivengo leri vangiwaka hi xihlawuhlawu lexi nga ha vangiwaka hi mpfilumpfilu wa tipolitiki, wa rixaka swin’we ni ku tekela van’wana ehansi hileswi va nga ringaniki hi tlhelo ra timali?


text:
1Amanawe Teofilo, umo nya Libhuku nya guhegule, nyi sasamedzile satshavbo iso Jesu a nga girago ni gu hevbudza, gukhugela guhegulani nya thumo waye, 2kala litshigu a nga gwelago khilo ndzadzini; hwane nya gu na ningide Milayo khu tshivba nya Liphuvbo nya gu Age, ga Vapostoli a nga bani a va hathile. 3Hwane nya gu na fude, Jesu a dzi wonegisile ga Vapostoli na gu vbanya, khu mawonegiselo nya guhambanelane, a dzi wonegisile gwawe gipimo nya magumi mana matshigu, a gu ganela navo khu Mahungu nya Mufumu wa Nungungulu. 4Na gu hodza navo, a di va laya va si khugi khu Jerusalema, aholu, va lindrela gutadzisega nya gitumbiso gya Babe, "Gitumbiso mu nga nyipwa na nyi gu ganela khu likana langu: 5Kholu, Johane bhapatiside khu mati, aholu enu, ndrani nya matshigu madugwana, mu na bhapatiswa khu Liphuvbo nya gu Age." 6Vapostoli na va tshanganile, va di mu wudzisa khavo: "Pfhumu, ina khavbo olu uno wusedzago mufumu tigoni ga Israeli, gani?" 7Uye a di va hakha khuye: "Kha si lumbi enu guti gikhati ni dzinango Babe a dzi vegisidego khu gudzina gwaye. 8Gasi enu, mu na hakha tshivba gikhati Liphuvbo nya gu Age li na gu tshigago gwanu. Mu na khala dzifakazi dzangu gukhugela Jerusalema ni Judheya gwatshavbo, ni Samariya, kala mahegiso nya mafu." 9Na ganede esi, a di gwela ndzadzini na va gu mu wona, lipfhi li dita va tshira mahoni gwawe. 10Na va gu khedza ndzadzini, gikhati Jesu a nga bani a gu gwela, va di hidzimela vbafuvbi gwawe vama vavili, na va ambade dzingandzu nya guage, va ta va wudzisa khavo: 11"Vama va Galileya, khu ginani mu pfhalago khu gu khedza ndzadzini? Uye Jesu wa moyo mu mu wonego na gu gwela ndzadzini, a na wuya gambe kharati nga edzi mu mu wonego na gu gwela khidzo ndzadzini." 12Khavbo avbo, Vapostoli va di bwelela va gu hongola Jerusalema khu gigomoni nya miolivha, gikhalago vbafuvbi ni Jerusalema, gipimo nya gu ningane pfhuka wu dzumedziswago gu gimbila khu litshigu nya Sabhado. 13Na va bede dhoropani, va di lita nyumbani ga vbatshani, omu va nga bani va gu olovela gu khala: Pedro, Johane, Andreya, Filipi, Tomasi, Bhartolomewu, Matewu, Jakobe mwamana wa Alifewu ni Simoni Zelote, ni Judha mwamana wa Jakobe. 14Vatshavbo khu gu pwanana va di pharisa gu gira milombelo, gumogo ni vanyamayi nya gukari ni Mariya mayi wa Jesu ni vandriyaye. 15Khu matshigu yale, Pedro a di khuga a ema vbakari nya vandruye (tengo nya vathu vatshavbo va nga bani va tshanganide a diri gipimo nya lizana ni magumi mavili vathu), a ganela khuye: 16"Vandruye, gu di vbwetega gutadzisega umo nya Milowo, satshavbo iso si nga ganedwa khu Liphuvbo nya gu Age, khu likana la Dhavide, khu mahungu ya Judha a nga thangelago ava va nga hunga Jesu. 17Judha a di valedwe vbakari gwathu a gu hakha gipimo gyaye umo nya thumo wathu. 18Aholu rengile gipeto khu tengo va nga mu livbago khu wusongi waye, oyu muthu a di thega vbavbatshi khu hungo, a pferuga khu vbakari, mahembe yaye ma phalalega vbavbatshi. 19Silo sesi si di tidwa khu vathu vatshavbo va Jerusalema, khu kharato, gipeto gile va di gi rana khu limi lawe khavo Akeldema, gu tshamusago pwani lithembwe nya novba. 20Kholu gu lovidwe libhukuni nya Dzindzimo pwani: 'Yi na khale giwula ndranga yaye ni muthu moyo a nga vbanyi avbo.'Gu engedzwa gambe pwani: 'Wulanga waye wu na tshikedzwa khu mumbe!' 21"Khu kharato, vbakari nya ava vama hi gimbilago navo gukhugela gikhati gyatshavbo Jesu a nga vbanyago vbakari gwathu; 22gukhugela Gubhapatisa ga Johane kala litshigu a nga gwelago Jesu ndzadzini; moyo wawe gu vbwetega a khale gumogo ni ethu fakazi nya Guwuge gwa Jesu khu ga vafudego." 23Khavbo avbo, va di hatha vama vavili: Josefe a nga bani a gu ranwa pwani Bharsabha, na gu tidwa khu lina la mululami, ni Matiya. 24Khavbo avbo, va di gira nombelo khavo: "Pfhumu, Uwe utigo monyo nya muthu ni muthu, wonegisa ga ava vavili khu wevbini uye u mu hathidego, 25gasi gu tshikedza, thumoni nya wupostoli, wulanga wu nga tshidwago khu Judha khu gufela gubwelela wulanga waye." 26Khavbo avbo, va di gira tumbatumbane; gi gu thegela Matiya. Gukhugela avbovbo a di vegwa tengoni nya vale nya likhumi na vavili vapostoli.
Copyright
Learn More


text:
SWIENDLAKALO-NKULU SWA N’WEXEMU
Va Yi Tlangela Watchtower LAYIBURARI YA LE KA INTERNET
Hi June 28, 2013, eka web site ya jw.org a ku ri ni xitiviso xa leswaku Watchtower LAYIBURARI YA LE KA INTERNET (Watchtower ONLINE LIBRARY [WOL]) se yi kumeka hi tindzimi ta 100. Eka Watchtower Layiburari Ya Le Ka Internet u kota ku endla ndzavisiso hilaha u endlaka hakona eka Watchtower Library, leyi kumekaka hi CD-ROM. Watchtower Layiburari Ya Le Ka Internet yi nga tirhisiwa eka switirhisiwa swo tala leswi kotaka ku nghena eka Internet, swo tanihi khompyuta, laptop, tablet kumbe smartphone. Yo tala ya minkandziyiso yi sukela eka lembe ra 2000 ku ya emahlweni. Vuhundzuluxeri Bya Misava Leyintshwa ni Insight on the Scriptures na swona swa kumeka hi tindzimi to tala leti nga ni Watchtower Layiburari Ya Le Ka Internet. Ndhawu leyi nge Secha yi nga tirhiseriwa ku secha rito, xiga kumbe marito lama fambaka swin’we, hilaha swi nga endliwaka hakona eka Watchtower Library. Hi ku tirhisa layiburari leyi ya le ka Internet, u nga swi kota ku lava matsalwa kumbe rungula hi ririmi rin’wana ivi u endla leswaku yi ku pfulela rona hi ririmi rin’wanyana. Hi lawa marito man’wana yo nkhensa Watchtower Layiburari Ya Le Ka Internet leyi pfunaka ku endla ndzavisiso:
“Ndza yi nkhensa swinene Watchtower Layiburari Ya Le Ka Internet. Loko ndzi vona xitirhisiwa lexi, lexintshwa xo dyondza, a ndzi nga ha tikoti hi ku tsaka. A ndzi swi koti ku tirhisa minongonoko ya le ka khompyuta, kambe ndzi nga vula leswaku xitirhisiwa lexi xo endla ndzavisiso i xa xiyimo xa le henhla. Hakunene ku rhandza ka n’wina vaakelani, vamakwerhu na Yehovha ku vonaka hinkwako-nkwako. Leswi mi endleke Watchtower Layiburari Ya Le Ka Internet swi kombisa leswaku ma khathala. Leyi i nyiko ya risima swinene leyi kombisaka leswaku Yehovha, Tata wa hina wa le tilweni wa hi rhandza naswona u ni nsovo. Ndza nkhensa swinene.”—A. , Argentina.
“A ndzi swi tshembi leswi! Nhlikanhi lowu ndzi nghene eka Watchtower Layiburari Ya Le Ka Internet naswona Xicreole xa le Haiti a ku rin’wana ra tindzimi letintshwa leti a ti ri kwalaho. A ndzi nga ehleketi leswaku leswi swi ta kala swi endleka. Handle ko kanakana, papila leri ri swi kombisa kahle leswaku a ndzi na swo swi vula. Onge Yehovha a nga katekisa matshalatshala ya n’wina hinkwawo naswona onge moya wakwe wo kwetsima wu nga hambeta wu mi kongomisa.”—D.C. , United States.


text:
1Khu guralo, ethu hi randredwe khu dzifakazi nya vathu nya vangi ngudzu. Hongoleni hi dige satshavbo esi si hi segelago ndzila, hi diga ni gighoho gi hi namarelago khu tshivba, hi gu tutuma nyamba vbela tshivba, hi landra pfhuka wu nga tshadego mbeli gwathu. 2Hi na simame gu khusa maho hi khedzisa Jesu, kholu, khuye guphela ni guhegisa nya gukhodwe gwathu. Uye gima kha vbela tshivba khu gu rwala gihambano. Aholu, khu gutsaka a nga tumbiswago, kha thela kota khu dzitshoni nya gufe vbagihambanotunu ni olu, khade khu nyamudye nya gikhalo nya wufumu wa Nungungulu. 3Alakanyani gusaniseka gwaye, ni edzi a nga timiselago khidzo likhulo nya sighohi. Kharato, enu nenu mu nga vbeli tshivba, mu bwelelela hwane. 4Kholu, enu nenu omu nya litunga mu dwanago ni gighoho, mu si gu dwani kala gufa. 5Ina mu divaledwe khu magana nya gu mi tiyisele mu embedwego khu Nungungulu nga khwatshi mu sanana saye gani? Kholu, a mi embede khuye: "Mwanangu, u nga kanyisi gulaya ga Pfhumu; u nga vbeli tshivba wa gu kawukwa khiyo, 6kholu, Pfhumu ya gu kawuka oyu yi mu haladzago, yi gu tsayisa oyu yi mu hakhago nga gyanana gyaye." 7Timiselani gusaniseka, mu gu wona kha nga gitsayiso gya babe, kholu gusaniseka gwanu gwa gu yeyedza gu pwani Nungungulu a ngu mi phara kha nga sanana saye. Ina gyomo gyanana nya gu gima gi si gu kawukwi khu babe waye, gani? 8Enu mwa mba kawukwa kha nga edzi gu girwago ga sanana satshavbo sa Nungungulu, gu yeyedza gu pwani kha muri sanana saye nya lisine, mu sanana sa vbavbandze. 9Vavelegi vathu nya giwuthu va di gu hi kawuka, ethu hi di va ninga githawo. Hi fanede gu yingela khu githawo ngudzu Babe wathu nya liphuvbo, gasi hi mane guvbanya. 10Vavelegi vathu nya giwuthu va di hi tsayisa gikhati nya gidugwanana, gu pima khu ugo va nga gu wona nari gwadi, gasi Nungungulu, a gu hi tsayisa khu gufela gu khuye hi phasege, hi mana gu bela guagani gwaye. 11Khu lisine, olu gutsayiswa gwatshavbo kha gu wonegi na gu tsakisa, gwa gu wonega nga gusaniswa. Aholu, khu gikhati gyakone, gu ngu ninga handro nya gurule ni gululama ga vale va dandrisidwego khugo. 12Khu guralo, khusedzani mandza yanu ma garadego, mu gu tiyisa dzikhingimidzi dzanu dzi vbedego tshivba. 13Gimbilani khu dzindzila nya gululame, gasi a si khuyugi oyu a hasidego, aholu, a hawuluga. 14Vbanyani khu gurula ni vathu vatshavbo, mu dzi garadza khu guvbanyela Pfhumuni, kholu nyamba gira kharalo, mwalo muthu a na gu wonago Pfhumu. 15Dzi woneleni, ni moyo wanu a si digi wuhigo wa Nungungulu. Dzi woneleni, gasi ni moyo wanu a si khali nga simbo nya guvave wu dandrago, wu bayisa vathu nya vangi khu wuvasi waye. 16Dzi woneleni, gasi ni moyo nya enu a si khali muthu nya gudange nayo ni gumbana githawo ga silo si agidego, kha nga Esawu a nga rengisa wukoma waye khu gufela mbiya nya guhodze. 17Kha nga mu dzitigo nya gukhenu, khu hwane a di vbwetide gu hakha gikategiso gya babe waye, aholu a di bombedwa kholu, kha ga manega lipindru nya guvbindrugedze esi a nga bani a girile, ambari a nga lila khu gu vbweta gu si vbindrugedza. 18Enu kha mwa vboha, kha nga vathu va na Israeli, vbafuvbi nya gigomo gi kuhwago khu mandza, nya nga gigomo gya Sinayi, ni nilo waye nya gudzure ngudzu, gidema, ni gusivbala, ni gingulu, 19ni gudzuma nya pundru, ni gupwala nya lito. Gikhati vathu va pwidego lito, va di lomba gu khavo li si ganeli gambe gimbe gilo. 20Kholu, avo va di si wu tiyeli nayo wu rumago khuwo "Ambari girengo gya gu kuha gigomo, gi na songwe khu siwindri." 21Esi va nga si wonago si di thisa ngudzu, a nga kala Mosi a ganela khuye: "Nyi ngu ndrendremela khu hwanga." 22Gasi enu, mu vbohide gigomoni ga Siyoni, ni dhoropani ga Nungungulu a vbanyago, Jerusalema ga ndzadzini ni mazanazana nya sirumwa saye. 23Enu mu vbohide tshanganoni nya gutsake nya sanana nya matiwula sa Nungungulu, sile malina yawe ma lovidwego ndzadzini. Enu mu vbohile ga Nungungulu a gu mulamuli nya vathu vatshavbo, ni ga maphuvbo ya vale va lulamidego va vbelela. 24Enu mu vbohile ga Jesu oyu a nga girago gidzumeledzwano nya giphya, uye a vbaladzidego Novba wu ganelago silo nya gu hi phase guvbindra novba wa Abheli. 25Khu guralo, dzi woneleni! Mu nga bangi mihungo mwa gupwa oyu a ganelago. Ava va nga bomba gupwa oyu a nga va resela Mahungu ya Nungungulu mafuni, gima kha va vbuluga gutsayiswa. Khu guralo, kha hi na dzi kodza guvbuluga ethu ha gu bomba gupwa oyu a ganelago khu ndzadzini. 26Gikhati gile, lito la Nungungulu li di kutsunga mafu, aholu, olu tumbiside gu khuye: "Eni nyi na engedza gambe gu kutsunga, nasiri mafuni basi, aholu, ni ndzadzini gambe." 27Magana ma gu khayo: "Nyi na engedza gambe" ma gu yeyedza gu pwani silo si vangidwego, si na kutsungwa si mwalalega. Gasi esi nyamba tsekatseka, si na simama gu khala. 28Khu guralo, hongoleni hi bonge, kholu, hi hakhide mufumu wa ndzadzini owu wu si kodzigo gu kutsungwa. Hongoleni hi bonge, hi khozela Nungungulu khu magirelo nya gu mu tsakise ni githawo. 29Kholu, khu lisine, Nungungulu wathu nilo nya gupfhungumule.
Copyright
Learn More


text:
Dyondzo 3: Wanuna Ni Wansati Vo Sungula
I yini lexi engeteriweke eka xifaniso lexi? Ina, ku engeteriwe vanhu. I vanhu vo sungula, wanuna ni wansati. Va endliwe hi mani? Va endliwe hi Xikwembu. Xana wa ri tiva vito ra xona? I Yehovha. Wanuna loyi u thyiwe vito ra Adamu kasi wansati loyi u thyiwe vito ra Evha.
Yehovha Xikwembu u endle Adamu hi ndlela leyi landzelaka. U teke ntshuri wa misava kutani a vumba miri wa munhu, miri lowu hetisekeke. Hiloko a huhutela etinhompfini ta wanuna loyi, kutani Adamu a sungula ku hanya.
Yehovha Xikwembu a a ri ni ntirho lowu a a lava ku wu nyika Adamu. U byele Adamu leswaku a thya swiharhi hinkwaswo mavito. Swi nga ha endleka Adamu a langute swiharhi nkarhi wo leha leswaku a ta swi thya mavito lama faneleke. Loko Adamu a ri karhi a thya swiharhi leswi mavito, u sungule ku lemuka nchumu wo karhi. Xana wa swi tiva leswaku u lemuke yini?
Xiharhi xin’wana ni xin’wana xa matsune a xi ri ni munghana wa xona wa nkati. A ku ri ni tindlopfu ta matsune ni ta nkati, tinghala ta matsune ni ta nkati. Kambe Adamu yena a a nga ri na nsati. Hiloko Yehovha a etlerisa Adamu vurhongo lebyikulu kutani a humesa rimbambu rakwe rin’we. Yehovha u tirhise rimbambu leri ku endlela Adamu nsati, hiloko a va nsati wa yena.
Mawaku ndlela leyi Adamu a a tsake ha yona! Naswona ehleketa ndlela leyi Evha a faneleke a tsake ha yona hi ku vekiwa entangeni wo saseka swonghasi leswaku a hanya kona! A va ta va ni vana kutani va hanya swin’we hi ntsako.
Yehovha a a lava leswaku Adamu na Evha va hanya hilaha ku nga heriki. A a lava leswaku va endla misava hinkwayo yi saseka ku fana ni ntanga wa Edeni. Mawaku ndlela leyi Adamu na Evha va faneleke va tsake ha yona loko va ehleketa hi ku endla sweswo! Xana a wu ta va u swi tsakerile ku hlanganyela eku endleni ka misava yi va ntanga wo saseka? Kambe ntsako wa Adamu na Evha a wu tshamanga nkarhi wo leha. A hi kumeni xivangelo xa kona.
Pisalema 83:18; Genesa 1:26-31; 2:7-25.
Swivutiso
- Xana xifaniso lexi nga eka Dyondzo 3 xi hambane njhani ni xifaniso lexi nga eka Dyondzo 2?
- I mani loyi a endleke wanuna wo sungula naswona a ku ri mani vito ra wanuna wa kona?
- Hi wihi ntirho lowu Xikwembu xi nyikeke Adamu leswaku a wu endla?
- Hikwalaho ka yini Xikwembu xi etlerise Adamu vurhongo lebyikulu?
- Xana Adamu na Evha a va ta hanya nkarhi wo tanihi kwihi naswona hi wihi ntirho lowu Yehovha a a lava leswaku va wu endla?
Swivutiso swo engetela
- Hlaya Pisalema 83:18.
Vito ra Xikwembu i mani, naswona hi xihi xikhundlha xa xona xo hlawuleka emisaveni?
- Hlaya Genesa 1:26-31.
Hi xihi xivumbiwa xa nkoka lexi Xikwembu xi xi vumbeke hi siku ra vutsevu naswona xivumbiwa lexi a xi hambane njhani ni swiharhi?
Hi swihi swakudya leswi Yehovha a swi nyikeke vanhu ni swiharhi?
- Hlaya Genesa 2:7-25.
Ntirho wa Adamu wo thya swiharhi mavito a wu katsa yini?
Xana Genesa 2:24 yi hi pfuna njhani ku twisisa ndlela leyi Yehovha a byi langutaka ha yona vukati, ku hambana ka vatekani ni ku dlaya vukati?


text:
VANTSHWA VA VUTISA
Xana Hi Fanele Hi Tshikana? (Xiyenge 1)
Minkarhi yin’wana i swinene ku va mi tshikana. Anakanya hi xikombiso xa Jill. U ri: “Eku sunguleni a ndzi vona onge jaha ra mina ra ndzi khathalela leswi ri lavaka ku tiva lomu ndzi nga kona, leswi ndzi swi endlaka nileswaku ndzi na vamani. Kambe swi fike laha a ndzi nga ha swi koti ku va ni vanhu van’wana handle ka rona ntsena. A ri ri ni mavondzo lerova a ri nga lavi ndzi vonana ni swirho swa ndyangu wa ka hina—ngopfu-ngopfu tatana. Loko hi tshikana, ndzi twe onge ndzi rhuliwe ndzhwalo wo tika swinene emakatleni ya mina!”
Sarah u ve ni ntokoto lowu fanaka. U sungule ku xiya leswaku John, jaha leri a a rhandzana na rona ri rhandza ku monya, a xi kona lexi u nga ri endlelaka xona ivi ri tsaka naswona a ri na musa. Sarah u ri: “Siku rin’wana u dyiwe hi nkarhi kutani a fika endzhaku ka tiawara tinharhu. U bakanye manana loko a n’wi pfulela nyangwa kutani a fika eka mina a ku: ‘A hi fambe. Nkarhi wu hi siyile.’ A nga vulanga leswaku ‘nkarhi wu ndzi siyile,’ kambe u te ‘nkarhi wu hi siyile.’ A a fanele a kombele ndzivalelo kumbe a hlamusela leswaku ha yini nkarhi wu n’wi siyile. Kasi xa nkoka swinene, a a fanele a xixime mana wa mina!”
I ntiyiso leswaku xiendlo xin’we ntsena lexi hoxeke a xi vuli leswaku vuxaka bya n’wina byi ta fa. (Pisalema 130:3) Kambe loko Sarah a vona leswaku John wa delela, u nambe a tshikana na yena.
Xana u fanele u endla yini loko u vona leswaku munhu loyi u rhandzanaka na yena a mi nge hanyisani loko mo tekana hilaha swi veke hakona eka Jill na Sarah? Loko swi te tano, u nga honisi ndlela leyi u titwaka ha yona! Hambileswi swi tikaka ku swi amukela kambe swi ta va vutlhari leswaku mi tshikana. Swivuriso 22:3 yi ri: “U tlharihile la voneke khombo kutani a tumbela.”
I ntiyiso leswaku swi nga endleka swi nga olovi ku va mi tshikana. Kambe loko mo kala mi tekana a mi fanelanga mi tshikana. Swa antswa ku twa ku vava swa xinkarhana sweswi ku ri ni ku tshamela ku tisola vutomi bya wena hinkwabyo!
DYONDZA SWO TALA
I Yini Leswi Ndzi Nga Swi Langutelaka eVukatini?—Xiyenge 1
U nga langutela mintlhontlho yihi evukatini naswona u nga vuyeriwa hi yini?
I Yini Leswi Ndzi Nga Swi Langutelaka eVukatini?—Xiyenge 2
Twana ndlela leyi u nga yi lunghekelaka ha yona mintlhontlho ya vukati.


text:
1Eni Pawulo, Mupostoli wa Jesu, nyi nga hathwa khu Nungungulu Muvbanyisi wathu ni Jesu Kristo gutumba gwathu, 2nyi ngu gu lovela eli lidangalila, uwe Thimoti, gyanana gyangu nya lisine gukhodwani. Wuhigo ni lihaladzo ni gurula gutago khu ga Nungungulu Babe wathu ni ga Jesu Kristo, Pfhumu yathu, gu na khale ni uwe. 3Nyi ngu gu lomba u simame gukhala iyoyo Efeso, nga olu nyi nga gu embela gikhati nyi nga hongolago tigoni ga Makedhoniya. Vomo iyoyo vambe va hevbudzago Ivhangeli nya guhambane. Nya gu vbweta uwe u va gire va dige isoso. 4Va nga landriseli silo nya tumbunuko ni sibongo nyamba vbela sa vakokwe. Isoso sa gu wusa guganedzana ni mayunga, kha si giri guhaladza ga Nungungulu, ogu hi gu tigo khu gukhodwa. 5Aholu, fanelo nya gihevbudzo gyathu, khu guwusa lihaladzo li dugago khu monyoni wu agidego, khu mapimoni nya yadi, ni gukhodwa nya lisine nyamba pfhadzedzela, 6Vambe va ndreyile ga esi silo, va landrela sihevbudzo nyamba phasa gilo. 7Va gu dzi gira vahevbudzi nya Nayo na va si siti esi va ganelago, ambari gu si pima ni tiyiso wakone. 8Hi ngu dziti gu khethu Nayo wa Mosi khwadi ga oyu a wu thumisago khu fanelo. 9Hi ngu dziti nya gukhethu Nayo kha wa vegedwa vale va lulamidego, va landrago guhaladza ga Nungungulu, wu vegedwe vale va si landrisigo, ni va nyamba yingisa, ni sighohi, ni vale va si mu dzumeligo ni gu thava Nungungulu ni satshavbo nya guage, ni vale va songago babe ni mayi ni vambe vathu, 10ni vale va girago guvivba, va bhayana khu wama wawe, ni vale va sanisago vakwawe, ni va nya malipha, ni vale va sambanyago malipha, ni vale va girago ni gevbini gilo nya guhambane ni sihevbulo nya lisine. 11Eyi khiyo Ivhangeli nya Mahungu nya Yadi nya Maphya ya Nungungulu nya wudhumo nyi ningidwego. 12Nyi ngu bonga Jesu Kristo, Pfhumu yathu, a nyi ningidego tshivba, a nyi tumbidego a nyi vega thumoni gwaye. 13A nyi girede esi, ambari nyi nga bani nyiri muvali, mutshanisi ni muhembululi. Ambari ulo, nyi mane wuhindzi kholu, nyi di gira khu wuhangi, gikhati nyi nga bani nyi si gu hakhi gukhodwa. 14Gambe wuhigo wa Pfhumu yathu Jesu Kristo wu tade ngudzu ni gukhodwa ni lihaladzo hi gu nalo ga Jesu Kristo. 15Magana yaya ma na ni fanelo nya guhakhwe ma dzumedwa khu gukhodwa: Jesu Kristo dzude mafuni guta vbanyisa sighohi, eni kheni gighohi gyakone nya guphele. 16Aholu, nyi manide wuhindzi, gasi khavbo gwangu, Jesu Kristo a phela gu yeyedza gutimisela gwaye gwatshavbo, gasi eni nyi khale giyeyedzo ga vale va nga vbweta guta khodwa gwaye, vafela gu mana guvbanya nya gupindruge. 17Rungudzo ni gidhumo gi na vegwe ga Pfhumu nya gikhati gyatshavbo, nya gupindruge, nyamba wonega, Nungungulu wa moyo, olu kala gupindruga, Amen. 18Thimoti, gigodwa gyangu, nyi ngu gu ninga sileletelo sesi, si gimbilago gumogo ni magana nya guprofete ga Nungungulu, aya u nga tiviswago. Ema ga ayo, simamisa gu dwana nga edzi Nungungulu a dzinago khidzo, 19u vegisa gukhodwa ni mapimo nya lisine. Vambe va digile, va dzimeledwa khu gukhodwa. 20Heminewu ni Alexandre va gu lumba tsawa yoyo, nyi va ningede ga Sathane gasi va hevbule gumba poyila Nungungulu.
Copyright
Learn More


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Yoxuwa 6:1-27
6 Kutani Yeriko a wu pfariwile wu tiya hikwalaho ka vana va Israyele, ku nga ri na munhu la humaka, naswona ku nga ri na munhu la nghenaka.+2 Yehovha a ya emahlweni a byela Yoxuwa a ku: “Waswivo, ndzi nyikete Yeriko ni hosi ya wona ni vavanuna va matimba lava nga ni vurhena, ndzi va nyikete evokweni ra wena.+3 N’wina vavanuna hinkwenu va nyimpi mi fanele mi gwirima mi rhendzela muti, mi rhendzela muti kan’we. Mi fanele mi endla tano ku ringana masiku ya tsevu.4 Vaprista va nkombo va fanele va tamela tinanga ta makhuna ta nkombo, emahlweni ka Areka, kutani hi siku ra vunkombo mi fanele mi gwirima mi rhendzela muti ka nkombo, naswona vaprista va fanele va yimba tinanga.+5 Kutani loko va pfumisa nanga ya khuna, loko mi twa mpfumawulo wa nanga, vanhu hinkwavo va fanele va ba hungwe ra nyimpi;+ kutani rirhangu ra muti ri fanele ri wa ri ku mpfuta,+ vanhu va fanele va tlhandluka, un’wana ni un’wana a wu kongoma.”6 Hiloko Yoxuwa n’wana wa Nuni a vitana vaprista+ a ku eka vona: “Tekani areka ya ntwanano,+ naswona vaprista va nkombo va fanele va tamela tinanga ta makhuna emahlweni ka areka+ ya Yehovha.”7 Kutani a ya emahlweni a byela vanhu a ku: “Hundzani mi gwirima mi rhendzela muti, naswona vandla leri hlomeleke nyimpi+ ri fanele ri hundza emahlweni ka areka ya Yehovha.”8 Kutani swi endleka hilaha Yoxuwa a byeleke vanhu hakona; vaprista va nkombo lava a va tamele tinanga ta makhuna ta nkombo va hundza emahlweni ka Yehovha, va yimba tinanga, naswona areka ya ntwanano wa Yehovha a yi va landzela.9 Vandla leri hlomeleke nyimpi a ri famba emahlweni ka vaprista ri yimba tinanga, kasi murindzi+ wa le ndzhaku a a landzela Areka a ri karhi a ya emahlweni a yimba tinanga.10 Sweswi Yoxuwa a a lerise vanhu,+ a ku: “Mi nga tshuki mi huwelela kumbe mi twarisa marito ya n’wina, naswona ku nga tshuki ku huma rito enon’wini wa n’wina ku fikela siku ndzi vulaka ndzi ku, ‘Huwelelani!’ Kutani mi fanele mi huwelela.”+11 Kutani a lerisa leswaku areka ya Yehovha yi rhendzeleka ni muti, yi rhendzeleka kan’we, endzhaku ka sweswo va ya enxaxeni kutani va etlela enxaxeni.12 Kutani Yoxuwa a pfuka nimpundzu swinene,+ vaprista va rhwala areka+ ya Yehovha,13 vaprista va nkombo lava va tameleke tinanga ta makhuna emahlweni ka areka ya Yehovha a va ri karhi va famba, va ya emahlweni va yimba tinanga, vandla leri hlomeleke nyimpi a ri famba emahlweni ka vona, kasi murindzi wa le ndzhaku a a landzela areka ya Yehovha a ri karhi a ya emahlweni a yimba tinanga.+14 Hiloko va gwirima va rhendzela muti kan’we hi siku ra vumbirhi, endzhaku ka sweswo va vuyela enxaxeni. Va endlise sweswo masiku ya tsevu.+15 Kutani hi siku ra vunkombo va pfuka nimpundzu swinene, hi ku hatlisa loko vurhonga byi tsuvukile, ivi va gwirima va rhendzela muti hi ndlela leyi ka nkombo. Hi siku rero ntsena, va gwirime va rhendzela muti ka nkombo.+16 Hi ra vunkombo vaprista va yimba tinanga, kutani Yoxuwa a byela vanhu a ku: “Huwelelani;+ hikuva Yehovha u mi nyike muti.+17 Naswona muti wu fanele wu va nchumu lowu nyikeriweke endzovisweni;+ wona ni swilo leswi nga eka wona i swa Yehovha. I Rahava+ lowa nghwavava ntsena la nga hambetaka a hanya, yena ni hinkwavo lava va nga na yena endlwini, hikuva u fihle varhumiwa lava a va rhumiwile.+18 Loko ku ri n’wina, mi nga tshineli eka nchumu lowu nyikeriweke endzovisweni,+ hi ku chava leswaku mi nga wu navela+ kutani mi teka nchumu lowu nyikeriweke endzovisweni,+ mi endla nxaxa wa Israyele wu va nchumu lowu nyikeriweke endzovisweni, mi tisa khombo ehenhla ka wona.+19 Kambe silivhere hinkwayo, nsuku ni swilo swa koporo ni nsimbi, i swilo swo kwetsima eka Yehovha.+ Swi fanele swi nghena exumeni xa Yehovha.”+20 Hiloko vanhu va huwelela, loko va ri karhi va yimba tinanga.+ Kuteloko vanhu va twa mpfumawulo wa nanga, kutani vanhu va ba hungwe ra nyimpi, hiloko rirhangu ri sungula ku wa ri ku mpfuta!+ Endzhaku ka sweswo vanhu va tlhandlukela emutini, un’wana ni un’wana a wu kongoma, va teka muti.21 Kutani va lovisa hinkwaswo leswi a swi ri emutini, ku sukela eka wanuna ku ya eka wansati, ku sukela eka jaha ku ya eka mukhalabye, ni nkunzi ni nyimpfu ni mbhongolo, va swi lovisa hi banga.+22 Yoxuwa a byela vavanuna vambirhi lava kambeleke tiko a ku: “Yanani endlwini ya wansati lowa nghwavava, mi n’wi humesa, yena ni hinkwavo lava nga va yena, hilaha mi n’wi hlambanyeleke hakona.”+23 Hiloko majaha lama kambeleke ma nghena kutani ma humesa Rahava ni tata wakwe ni mana wakwe ni vamakwavo ni hinkwavo lava nga va yena, ina, va humese maxaka yakwe hinkwawo;+ va va rhelerisa va va tshamisa enxaxeni wa Israyele.24 Kutani va hisa muti hi ndzilo ni hinkwaswo leswi a swi ri eka wona.+ I silivhere ntsena ni nsuku ni swilo swa koporo ni nsimbi leswi va swi ngheniseke exumeni xa yindlu ya Yehovha.+25 Kutani Rahava lowa nghwavava ni vandyangu wa tata wakwe ni hinkwavo lava nga va yena, Yoxuwa a va londzovota va hanya;+ naswona u tshame exikarhi ka Israyele ku fikela esikwini leri,+ hikuva u fihle varhumiwa lava Yoxuwa a va rhumeke leswaku va ya kambela Yeriko.+26 Kutani Yoxuwa a tivisa xihlambanyo enkarhini wolowo, lexi a xi ku: “A a rhukaniwe emahlweni ka Yehovha munhu la nga ta yima a aka muti lowu, ku nga Yeriko. A a lahlekeriwe hi mativula yakwe loko a veka masungulo ya wona, a a lahlekeriwe hi rikotse rakwe loko a yimisa tinyangwa ta wona.”+27 Hi ndlela yoleyo Yehovha a va na Yoxuwa,+ kutani ndhuma yakwe yi twala emisaveni hinkwayo.+


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Rhuti 3:1-18
3 Nawomi n’wingi wakwe, a ku eka yena: “N’wananga, xana a ndzi fanelanga ndzi ku lavela ndhawu yo wisela+ eka yona, leswaku swi ku fambela kahle?2 Xana Bowasi, loyi u nga tirha ni malandza yakwe ya vanhwanyana, a hi xaka ra hina?+ Waswivo! U peperha+ maxalana exivuyeni vusiku bya namuntlha.3 U fanele u hlamba, u tola mafurha,+ u vehela minkhancu ya wena,+ u rhelela u ya exivuyeni. U nga titivisi eka wanuna loyi, kukondza a heta ku dya ni ku nwa.4 Kutaku loko a etlela, u fanele u xiya ndhawu leyi a etlelaka eka yona; u fanele u fika u n’wi funungula hi le milengeni, u etlela; loko ku ri yena, u ta ku byela leswi u faneleke u swi endla.”5 Kutani a ku eka yena: “Ndzi ta endla hinkwaswo leswi u ndzi byelaka swona.”6 Hiloko a rhelela a ya exivuyeni, a endla hilaha n’wingi wakwe a n’wi leriseke hakona.7 Hi nkarhi wolowo Bowasi a a dya ni ku nwa, mbilu yakwe a yi tsakile.+ Hiloko a famba a ya etlela emakumu ka nhulu ya mavele. Kutani a nyandlamela, a funungula milenge yakwe, a etlela.8 Exikarhi ka vusiku, wanuna loyi a chava. Hiloko a korhamela emahlweni, kutani waswivo, wansati a a etlele hi le milengeni yakwe!9 Kutani a ku: “Hi wena mani?” Yena a ku: “Hi mina Rhuti hlonga ra wena ra xisati, u fanele u funengeta hlonga ra wena ra xisati hi dziva ra wena, hikuva u mukutsuri.”+10 Hiloko yena a ku: “Onge Yehovha a nga ku katekisa,+ n’wananga. Eku heteleleni u kombise musa wa wena wa rirhandzu+ ku antswa ku tlula enkarhini wo sungula,+ hi ku ka u nga yi eka tintangha ta wena ta majaha, lama nga swisiwana kumbe lama fuweke.11 Sweswi, u nga chavi n’wananga. Hinkwaswo leswi u swi vulaka, ndzi ta ku endlela swona,+ hikuva un’wana ni un’wana la nga enyangweni ya vanhu va mina wa swi lemuka leswaku u wansati lonene ngopfu.+12 Hambileswi ku nga ntiyiso leswaku ndzi mukutsuri,+ kambe u kona mukutsuri la nga ekusuhi ngopfu ku ndzi tlula.+13 Tshama laha vusiku bya namuntlha, kutani loko o ku kutsula+ nimixo, swi lulamile! A a ku kutsule. Kambe loko a nga swi tsakeli ku ku kutsula, mina ndzi ta ku kutsula, loko ntsena Yehovha a ha hanya.+ Etlela ri kondza ri xa.”14 A hambeta a etlela hi le milengeni yakwe ri kondza ri xa, a pfuka ku nga si vonakala. Kutani a ku: “U nga byeli munhu leswaku wansati u tile exivuyeni.”+15 A ya emahlweni a ku: “Tisa nkhancu lowu u wu ambaleke, kangatela ha wona.” Hiloko a kangatela ha wona, a pima mimpimo ya maxalana ya tsevu, a n’wi rhwexa, endzhaku ka sweswo a nghena emutini.16 A khoma ndlela a ya eka n’wingi wakwe, loyi a vuleke a ku: “Hi wena mani, n’wananga?” Hiloko a n’wi byela hinkwaswo leswi wanuna loyi a n’wi endleleke swona.17 A ya emahlweni a ku: “U ndzi nyike mimpimo leyi ya tsevu ya maxalana, hikuva u ndzi byele a ku, ‘U nga fiki u nga khomanga nchumu eka n’wingi wa wena.’”+18 Kutani a ku: “Tshamiseka n’wananga, kukondza u vona lomu mhaka leyi yi nga ta helela kona, hikuva wanuna loyi a nge wisi, handle ka loko a hetile hi mhaka leyi namuntlha.”+


text:
XIHONDZO XO RINDZA AUGUST 2013
Swifaniso Swo Navetisa Rimbewu—Xana I Swinene Kumbe Swi Na Khombo?
Xana swifaniso swo navetisa rimbewu i swinene kumbe swi na khombo? Xana u fanele u endla yini leswaku u swi tshika?
Swifaniso Swo Navetisa Rimbewu—Xana I Swinene Kumbe Swi Na Khombo?
Xana swifaniso swo navetisa rimbewu swi va khumba njhani lava swi hlalelaka ni mindyangu?
“Ndzi Sungule Ku Anakanyisisa Swinene Hi Xikongomelo Xa Vutomi Bya Mina”
Dyondza ndlela leyi milawu ya Bibele yi n’wi pfuneke ha yona wanuna un’wana leswaku a cinca mahanyelo yakwe ni ndlela leyi a a anakanya ha yona leswaku a ta tsakeriwa hi Xikwembu.
Ha Yini Mavito Ya Vanhu Van’wana Va Le Bibeleni Ma Nga Boxiwanga?
Xana hi fanele hi gimeta hileswaku vanhu hinkwavo lava nga boxiwangiki eBibeleni i swikombiso swo biha kumbe a hi va nkoka lerova va nga boxiwa mavito ya vona?
“Timfanelo Ta Xona Leti Nga Vonakiki Ta Voniwa”
Xana wa pfumela leswaku Xikwembu xi kona? Xana u ni vumbhoni bya leswaku xi kona?
U Hlayisiwe Ni “Van’wana Va Nkombo”
Xana Nowa ni ndyangu wakwe va pone njhani enkarhini wa mangava lowu a wu nga si tshama wu va kona?
Tinhlamulo Ta Swivutiso Swa Bibele
Ha yini swikhongelo swin’wana swi nga xi tsakisi Xikwembu? Hi fanele hi endla yini leswaku xi hi twa?
Swin'wana Leswi Nga Kona Eka Website Leyi
Xana Timbhoni Ta Yehovha Ta Va Papalata Lava Tshameke Va Va Swirho Swa Vukhongeri Bya Tona?
Minkarhi yin’wana ku susa munhu evandlheni swa fanela naswona swi nga n’wi pfuna leswaku a tlhelela evandlheni.


text:
Ndzi Nga Endla Yini Loko Ndzi Nga Va Kumi Vanhu Lava Ndzi Nga Akaka Xinghana Na Vona?
Leswi u nga swi endlaka
Xo sungula, kumisisa leswaku i vanhu va njhani lava swi ku tikelaka ku aka xinghana na vona.
Malembe:
Swa ndzi tikela ku aka xinghana ni . . .
tintangha ta mina
vantshwa lavakulu eka mina
vanhu lavakulu
Vuswikoti:
Swa ndzi tikela ku aka xinghana ni vanhu . . .
lava rhandzaka mintlango
lava nga ni nyiko yo karhi
lava tlhariheke
Vumunhu:
Swa ndzi tikela ku aka xinghana ni vanhu . . .
lava titshembaka
lava dumeke
lava tshamaka hi ntlawa
Xa vumbirhi, hlawula marito lama hlamuselaka ndlela leyi u titwaka ha yona loko u ri ni vanhu lava u va hlawuleke laha henhla.
Ndzi endla onge ndzi rhandza swilo leswi va swi rhandzaka kumbe ndzi ni vuswikoti lebyi va nga na byona.
A ndzi swi tekeli enhlokweni swilo leswi va swi rhandzaka naswona ndzi bula hi leswi tsakisaka mina.
Ndza miyela ivi ndzi tshama ndzi rindzele nkarhi wo hambana na vona.
Xa vunharhu, teka goza. U nga languteli leswaku minkarhi hinkwayo vanhu va tikarhatela ku aka xinghana na wena; minkarhi yin’wana u fanele u teka goza ro ya eka vona. (Vafilipiya 2:4) U nga swi endlisa ku yini sweswo?
Aka xinghana ni lava nga riki tintangha ta wena. Anakanya hi mhaka leyi: Ha yini u aka xinghana ni tintangha ta wena ntsena ivi u karhateka hileswi u nga kumiki vanghana? Leswi swi nga fana niloko u sika hi ndlala exihlaleni lexi nga kwandzasi kambe ku ri ni tinhlampfi to tala elwandle leri ku rhendzeleke.
“Manana u ndzi khutaze leswaku ndzi ringeta ku vulavula ni vanhu lavakulu. U vule leswaku swi ta ndzi hlamarisa ku xiya swilo swo hlaya leswi vumunhu bya mina ni bya vona byi yelanaka ha swona. A a tiyisile hakunene, sweswi ndzi ni vanghana vo tala!”—Helena, la nga ni malembe ya 20.
Hlakulela vuswikoti byo vulavurisana. Lexi nga ku pfunaka i (1) ku rhiya ndleve, (2) ku vutisa swivutiso ni (3) ku kombisa nkhathalelo wa xiviri.—Yakobo 1:19.
“Ndzi ringeta ku rhiya ndleve ematshan’weni yo vulavula. Loko ndzi vulavula ndzi papalata ku vulavula hi mina kumbe ku vulavula ku biha hi vanhu van’wana.”—Serena la nga ni malembe ya 18.
“Loko munhu a lava ku vulavula hi nchumu lowu ndzi nga wu tolovelangiki, ndzi n’wi kombela leswaku a wu hlamusela hi vuenti, leswi nga ta endla leswaku a vulavula na mina hilaha ku engetelekeke.”—Jared la nga ni malembe ya 21.
“Ndzi ni tingana, hikwalaho ndzi boheka ku tisindzisa ku sungula bulo. Kambe leswaku u va ni vanghana, u fanele u va ni xinghana. Xisweswo, ndzi sungule ku bula ni van’wana.”—Leah la nga ni malembe ya 16.
DYONDZA SWO TALA
Xana Swi Hoxile Ku Va Ni Ndhuma?
Vantshwa vo tala va lava ku va ni ndhuma hi tindlela to tala. Xana ku lava ku tsakeriwa hi vanhu van’wana swi hoxile?
I Vamani Vanghana Va Mina Va Xiviri?
Dyondza ndlela leyi u nga akaka xinghana lexi tiyeke ha yona.


text:
XIHONDZO XO RINDZA FEBRUARY 2014
Nyimpi Leyi Cinceke Misava
Ha yini nyimpi yo sungula ya misava yi cince misava? Xana tinhlamulo ta kona ti paluxa swo karhi malunghana ni vumundzuku bya hina?
Nyimpi Leyi Cinceke Misava
Xana nyimpi yo sungula ya misava, leyi nakambe yi vitaniwaka “Nyimpi Leyikulu,” yi cince misava hi tindlela tihi leti endlaka leswaku swi hi khumba na hina namuntlha?
Sathana Hi Yena A Vangaka Nyimpi Ni Ku Xaniseka
Xana Bibele yi yi hlamusela njhani nyimpi ya le tilweni ni nyimpi ya misava ni maxangu ya laha misaveni?
“Xitshembiso Xa Misava Leyi Nga Paradeyisi Xi Hundzule Vutomi Bya Mina”
Ivars Vigulis u tiendlele ndhuma ni ku ndhundhuzeriwa hikwalaho ka mphikizano wa swithuthuthu. Xana ntiyiso wa Bibele wu byi khumbe njhani vutomi byakwe?
Xana A Wu Swi Tiva?
Xana a ku ri yini timhangani leti a ti tirhisiwa eminkarhini ya Bibele? Xana a ku amukeleka magandzelo ya njhani etempeleni ya le Yerusalema?
Ha Yini Xikwembu Xi Pfumelela Vanhu Lava Nga Ni Matimba Va Tshikilela Lava Nga Riki Na Matimba?
Bibele yi hlamusela leswi Xikwembu xi nga eku swi endleni sweswi malunghana ni ku tshikileriwa ni leswi xi nga ta swi endla enkarhini lowu taka.
U Tiyisele Vuhomboloki
Xana u tshame u khomiwa hi ndlela yo biha? Xana u swi langutele hi mahlo-ngati ku vona loko Xikwembu xi lulamisa swilo? Xiya ndlela leyi u nga n’wi tekelelaka ha yona Eliya wo tshembeka.
Tinhlamulo Ta Swivutiso Swa Bibele
Xana byi kona vumbhoni lebyi kombisaka leswaku Bibele yi huma eka Xikwembu? Xana yi tsariwe njhani?
Swin'wana Leswi Nga Kona Eka Website Leyi
Ha Yini Ku Nga Ri Na Ku Rhula Emisaveni?
Matshalatshala ya vanhu yo tisa rhula emisaveni ma tsandzekile. Xiya swivangelo swo hlayanyana.


text:
Nelson Mandela
Nelson Rolihlahla Mandela(IPA: [xolíɬaɬa mandéːla]; loyi a tswariweke hi 18 Mawuwani 1918) i khale ka Presidenti ya Afrika Dzonga, i wo sungula ku hlawuriwa eka nhlawulo wa xidemokirasi lowu yimeleka vanhu hinkwavo. Loko nga si hlawuriwa , Mandela a a lwisana na mfumo wa xihlawuhlawu(apartheid) tanihi murhangeri wa African National Congress na vuthu ra nyimpi leri tiviweke hi ra Umkhonto we Sizwe. U hete 27 wa malembe ekhotsweni, yo tala ya wona eXihlaleni xa Robben, ehenhla ko voniwa milandzu leyi hlanganisaka ku kavanyeta matirhele ya mfumo wa xihlawuhlawu.
Exikarhi ka lava a va lwisana na mfumo wa xihlawuhlawu eAfrika-Dzonga na le misaveni hinkwayo, u vile mfungo wa ntshuxeko na ringana ka vanhu, hala tlhelo mfumo wa xihlawuhlawu na matiko lawa a ma wu seketela va nwi voneke yena na ANC tanihi mukhomanisi na mutherorisi.
Endzhaku ko tshunxiwa ekhotsweni hi 11 Nyenyenyani 1990, ku cinca ka yena eku tirhiseni ndlela yo vuyelelana na burisana swi pfune ku hundzula Afrika-Dzonga leswaku yi va tiko ra tinxaka to hambanahambana. Ku sukela loko mfumo wa xihlawuhlawu wu herile, u bumabumeriwe ngopfu hi vanhu vo tala, ku hlanganisa na valala vakwe va nkarhi lowu hundzeke.
Mandela u amukele masagwadi lama tlulaka dzana endzeni ka makume-mune wa malembe, leyi tivekaka ngopfu eka tona i mbuyelo wa kurhula wa Nobel (Nobel Peace Prize) hi lembe ra 1993. Enkarhini wa sweswi u tlangeriwa tanihi mufumi loyi a dyuhaleke loyi a ha riki na rito etimhakeni to tala. EAfrika-Dzonga u tiveka ngopfu hi ra Madiba, Vito ro hlawuleka leri nyikiwaka vakulu/tihosi ta rixaka ra va ka Mandela. Vito leri ri sungule ku tirhisiwa ngopfu ku vulavula hi Nelson Mandela.
Mandela u kombe Mahatma Gandhi tanihi munhu loyi a veke na nhlohlotelo ngopfu evutonwini bya yena, hi ta Filosofi ya ku tirhisa kurhula no langutana na vuxanisi hi ndlela leyi xiximekaka.
Leswinga ndzeni
Malembe ya vutomi yo vunthswa bya yena[Lulamisa | edit source]
Kutswariwa na rixaka[Lulamisa | edit source]
Mandela uvelekiwa eka ri xaka ra vaThembu leri (hintolovelo) fumeka e migangeni ya Transkayi e hansi ka Phurovinci ya Kapa e ka nhlangano wa Afrika Dzonga. U bebuleriwe eka muganga lowu tsonga wa Mvezo e xifundzeni xa Umtata, Nstindza wa Transkayi. Kokwa wa yena akuri Ngubengcuka (Loyi a lovekeka hi lembe ra 1832), Hosi-leyi fumaka ya vaThembu, lava eku heteleleni va hluriweke mfumo wa vukolonyi wa manghezi. Unwe wa majaha ya hosi, leyi a yi tiviwa hi ra Mandela, u ve kokwana wa Nelson, loyi a veke xihlovo xa Xivongo. Leswi a veke nwana wa hosi hi nsati wa le ximatsini wa rixaka ra vaka Ixhiba, Swi hluke swa rhavi ra yena a swi nga faneleki ku teka vuhosi bya vaThembu. Tata wa kwe, Gadla Henry Mphakanyiswa (1880–1928), hambiswiritano u vekiwile tani hi ndhuna ya ximutana xa Mvezo. Endzaku ko papalata mfumo wa vukolonyi, u tekeriwe mfumo naswona a rhurisiwa aya e Qunu na muti wakwe. Hambiswiritano, Gadla a a hari unwana wa vandla ra hosi, naswona u hoxe xandla eku vekiweni ka Jongintaba Dalindyebo e vuhosini bya vaThembu, loyi a nwi hakeleke hi ku teka Mandela ehansi ka timpapa takwe, endzaku ka rifu ra Gadla. Tata wa Mandela a a ri na vasati va mune, lava va nwi velekeleke vana va khume-nharhu(mjaha ya mune na tintombhi ta nkaye). Mandela u tswariwe hi nsati wa wa vunharhu wa Gadla ('Wa vunharhu' hi kuya hi mpimo wa rixaka ra vuhosi), Nosekeni Fanny, nwana wa nhwana wa Nkedama loyi a a ri wa vaMpemvu va rixaka ra ma Xhosa, Yindlu ya xinene, laha Mandela a kuleleke e ximutanini xa kona.[2] Vito ro nyikiwa ra yena Rolihlahla ri vula leswaku "kukoka rhavi ra murhi", kumbe hi laha kutolovelekeke, "nwa-timholova".[3]
Dyondzo[Lulamisa | edit source]
Mintshaho[Lulamisa | edit source]
- Mandela, Nelson (1996). The illustrated long walk to freedom. Paul Duncan (abridgement and picture editing). Boston: Little, Brown and Company. ISBN 0316880205.
- ↑ Mandela 1996, pp. 16, 17
- ↑ Mandela, Nelson (2006). Mandela: The Authorized Portrait. ISBN 0-7407-5572-2. Retrieved 2008-05-26.
- ↑ Mandela 1996, p. 7.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Tikronika 35:1-27
35 Kutani Yosiya+ a endlela Yehovha paseka+ eYerusalema, va tlhava xitlhavelo+ xa paseka hi siku ra vu-14+ ra n’hweti yo sungula.+2 Hiloko a veka vaprista ehenhla ka swilo leswi va swi khathalelaka,+ a va khutaza+ evutirhelini bya yindlu ya Yehovha.+3 A ya emahlweni a byela Valevhi, valeteri+ va tiko hinkwaro ra Israyele, lava va kwetsimaka eka Yehovha, a ku: “Vekani Areka yo kwetsima+ endlwini+ leyi Solomoni n’wana wa Davhida lowa hosi ya Israyele a yi akeke; a hi ndzhwalo lowu nga ta va emakatleni ya n’wina.+ Sweswi tirhelani+ Yehovha Xikwembu xa n’wina ni vanhu vakwe va Israyele.4 Endlani malunghiselelo hi ku ya hi yindlu ya vatata wa n’wina,+ hi ku landza mintlawa ya n’wina,+ malunghana ni leswi swi tsariweke+ hi Davhida lowa hosi ya Israyele ni leswi swi tsariweke+ hi Solomoni n’wana wakwe.5 Yimani+ endhawini yo kwetsima hi ku ya hi mintlawa ya yindlu ya vatata wa vamakwenu, vana va vanhu, ni xiphemu xa yindlu ya vatatana+ lexi xi nga xa Valevhi.+6 Mi tlhava xitlhavelo xa paseka,+ mi tihlawulekisa+ ni ku lunghiselela vamakwenu leswaku va endla hi ku landza rito ra Yehovha ha Muxe.”+7 Yosiya a nyikela eka vana va vanhu mintlhambi, swinyimpfana swa xinuna ni swiphongho leswitsongo, hinkwaswo leswi swi nga ta va switlhavelo swa paseka swa hinkwavo lava va nga ta kumeka, swi va 30 000, tihomu ti va 3 000.+ Leswi a swi huma enhundzwini ya hosi.+8 Tihosana+ ta yona ti endla munyikelo wu va gandzelo ra ku tirhandzela ra vanhu,+ ra vaprista ni ra Valevhi. Hilkiya,+ Zakariya na Yehiyele va va varhangeri va yindlu ya Xikwembu xa ntiyiso, va nyika vaprista switlhavelo swa paseka swa 2 600 ni tihomu ta 300.9 Kutani Konaniya, Xemaya na Nethanele vamakwavo, na Haxabiya, Yeyiyele na Yozabadi, tindhuna ta Valevhi, va nyikela eka Valevhi switlhavelo swa paseka swa 5 000 ni tihomu ta 500.10 Ntirho wu lunghiseleriwa,+ vaprista va hambeta va yima+ etindhawini+ ta vona ni Valevhi hi mintlawa ya vona,+ hi ku landza xileriso xa hosi.+11 Va dlaya xitlhavelo xa paseka,+ kutani vaprista+ va xuva+ ngati hi mavoko, loko Valevhi va ri karhi va yevula madzovo.+12 Ku tlula kwalaho, va lunghiselela magandzelo yo hisiwa leswaku va ma nyika mintlawa+ hi ku ya hi yindlu ya vatata wa vona,+ eka vana va vanhu leswaku va nyikela+ eka Yehovha hi ku landza leswi tsariweke ebukwini ya Muxe;+ va endla tano ni hi tihomu.13 Va sweka+ gandzelo ra paseka+ endzilweni hi ku landza ntolovelo wa kona; ni swilo leswi endliweke swi kwetsima va swi sweka+ etimbiteni to sweka ni le timbiteni ta matshaku ya xirhendzevutana ni le minkambaneni, endzhaku ka sweswo va ri tisa hi ku hatlisa eka vana hinkwavo va vanhu.+14 Endzhaku ka sweswo va tilunghiselela vona ni vaprista,+ hikuva vaprista, ku nga vana va Aroni a va ri karhi va humesa switlhavelo swo hisiwa,+ ni mafurha+ kukondza ku va vusiku, loko ku ri Valevhi va tilunghiselela+ vona ni vaprista, vana va Aroni.15 Loko ku ri vayimbeleri,+ vana va Asafa,+ a va ri exikhundlheni xa vona hi ku landza xileriso xa Davhida+ ni xa Asafa+ ni xa Hemani+ ni xa Yedutani+ la vonaka swivono+ swa hosi; varindzi va tinyangwa+ a va ri etinyangweni to hambana-hambana.+ A swi nga laveki leswaku va kendluka entirhweni wa vona, hikuva vamakwavo, ku nga Valevhi, a va va lunghiselerile.+16 Ntirho hinkwawo wa Yehovha a wu lunghiseleriwile esikwini rero leswaku ku endliwa paseka+ ni ku humesa magandzelo yo hisiwa ehenhla ka alitari ya Yehovha, hi ku landza xileriso xa Hosi Yosiya.+17 Vana va Israyele lava a va ta kumeka a va endla paseka+ hi nkarhi wolowo ni nkhuvo wa swinkwa leswo-ke-comela ku ringana masiku ya nkombo.+18 A ku nga si tshama ku endliwa paseka leyi fanaka na yona eIsrayele ku sukela emasikwini ya Samuwele lowa muprofeta,+ ni tihosi+ letin’wana ta Israyele a ti nga si tshama ti endla paseka yo fana ni leyi Yosiya ni vaprista ni Valevhi ni tiko ra Yuda hinkwaro ni ra Israyele, lava a va ta kumeka eka vaaki va Yerusalema va yi endleke.19 Paseka leyi yi endliwe hi lembe ra vu-18 ra ku fuma ka Yosiya.+20 Endzhaku ka leswi hinkwaswo loko Yosiya a lunghiselele yindlu, Neko+ hosi ya Egipta+ a humelela ku ta lwa eKarikemixi+ ekusuhi ni Yufrata. Kutani Yosiya+ a huma ku ya hlangana na yena.+21 Kutani a n’wi rhumela varhumiwa, a ku: “Xana ndzi na yini na wena, Wena hosi ya Yuda? A ndzi telanga ku ta lwa na wena namuntlha, kambe ndzi tele ku ta lwa ni yindlu yin’wana leyi Xikwembu xi vuleke leswaku ndzi fanele ndzi yi vangela mpfilumpfilu. Tlhela, leswaku u pona hikwalaho ka Xikwembu lexi xi nga na mina, u nga endli leswaku xi ku lovisa.”+22 Yosiya a nga xi hundzulanga xikandza xakwe xi suka eka yena,+ kambe leswaku a lwa na yena, u tiendle leswaku a nga n’wi tivi,+ a nga ma yingisanga marito ya Neko+ lama humaka enon’wini wa Xikwembu. Hikwalaho a fika ku ta lwa erivaleni ra Megido.+23 Vacopi+ va cope Hosi Yosiya, lerova hosi yi byela malandza ya yona yi ku: “Ndzi xikiseni, hikuva ndzi vaviseke ngopfu.”+24 Hiloko malandza yakwe ma n’wi xikisa ekalichini, ma n’wi khandziyisa kalichi ya vumbirhi ya nyimpi leyi a yi ri ya yena, ma n’wi tisa eYerusalema.+ Kutani a fa,+ a lahliwa esirheni ra vatata wakwe+; tiko ra Yuda hinkwaro ni ra Yerusalema, ma rila+ Yosiya.25 Yeremiya+ a sungula ku yimbelelela+ Yosiya risimu ra xirilo; vayimbeleri hinkwavo va xinuna ni vayimbeleri va xisati+ va hambeta va vulavula hi Yosiya eka tinsimu ta vona ta xirilo ku fikela namuntlha; va ti veke ti va xileriso eIsrayele, waswivo, ti tsariwe exikarhi ka tinsimu ta xirilo.+26 Loko ku ri timhaka+ letin’wana ta Yosiya ni swiendlo swakwe swa musa wa rirhandzu,+ hi ku landza leswi swi tsariweke enawini+ wa Yehovha,27 ni timhaka takwe, to sungula ni to hetelela,+ swi tsariwile eBukwini+ ya Tihosi ta Israyele na Yuda.


text:
Dyondzisa Vana Va Wena
A Xi Lava Ku Pfuna
XANA u kona munhu loyi a a vabya swinene loyi u n’wi tivaka?— Xana a wu navela onge u nga endla xo karhi leswaku u n’wi pfuna?— Ku vuriwa yini loko a huma etikweni rimbe kumbe a ri wa vukhongeri byin’wana lebyi nga faniki ni bya wena? Xana a wa ha ta lava ku n’wi pfuna leswaku a hlakarhela?— Xinhwanyetana xin’wana lexi a xi tshama etikweni ra Israyele kwalomu ka malembe ya 3 000 lama hundzeke xi swi endlile sweswo. A hi vulavuleni hi leswi swi endlekeke hi nkarhi wolowo.
Tiko ra khale ra Israyele laha xinhwanyetana lexi a xi tshama kona, a ri tshamela ku lwa ni tiko ra Siriya leri akelaneke na rona. (1 Tihosi 22:1) Siku rin’wana Vaasiriya va ye eIsrayele kutani va teka xinhwanyetana xin’wana va famba na xona. Va ye na xona eSiriya, laha xi fikeke xi va nandza wa nsati wa Namani, ndhuna ya vuthu ra Vaasiriya. Namani a a ri ni vuvabyi lebyi chavisaka lebyi vuriwaka nhlokonho, lebyi nga endlaka leswaku nyama ya munhu yi hlakala.
Xinhwanyetana xexo lexi nga nandza xi byele nsati wa Namani ndlela leyi nuna wakwe a nga hanyisiwaka ha yona. Xi te: ‘Loko Namani a a ri eSamariya, Elixa muprofeta wa Yehovha a a ta n’wi hanyisa eka nhlokonho yakwe.’ Ndlela leyi xinhwanyetana xexo lexi nga nandza xi vulavuleke ha yona hi Elixa yi endle leswaku Namani a tshemba leswaku hakunene muprofeta yoloye a a ta swi kota ku n’wi hanyisa. Kutani endzhaku ko pfumeleriwa hi Beni-hadadi, hosi ya Siriya, Namani ni varindzi van’wana va teke riendzo ro leha ra kwalomu ka tikhilomitara ta 150 va kongoma laha Elixa a a tshama kona.
Xo sungula, va ye eka Yehorama, hosi ya Israyele. Va n’wi kombe papila ra Hosi Beni-hadadi ro kombela leswaku Namani a pfuniwa. Kambe Yehorama a a nga pfumeli eka Yehovha kumbe eka muprofeta Elixa. Yehorama a a ehleketa leswaku Beni-hadadi u lava ku ringeta ku pfuxa nyimpi. Loko Elixa a twa sweswo, u byele Hosi Yehorama a ku: “Ndzi kombela a ta eka mina.” Elixa a a lava ku kombisa matimba ya Xikwembu hi ku horisa Namani eka vuvabyi byakwe lebyi chavisaka.—2 Tihosi 5:1-8.
Loko Namani a fika endlwini ya Elixa a ri ni tihanci ni makalichi yakwe, Elixa u rhume murhumiwa leswaku a n’wi byela leswi: ‘U fanele u hlamba ka nkombo eNambyeni wa Yordani kutani u ta hanyisiwa.’ Sweswo swi hlundzukise Namani. A a langutele leswaku Elixa u ta huma a ta tlakusa voko ra yena ehenhla ka nhlokonho leswaku yi nyamalala. Ematshan’weni ya sweswo, ku te murhumiwa! Kutani Namani u hlundzuke ngopfu kutani a tlhelela ekaya.—2 Tihosi 5:9-12.
Xana wena a wu ta va u endle yini loko a wu ri un’wana wa malandza ya Namani?— Malandza yakwe ma n’wi vutisile ma ku: ‘Loko Elixa a a ku byele leswaku u endla nchumu lowu tikaka, xana a wu nga ta wu endla? Kutani ha yini u nga endli nchumu lowu wo olova—ku nga ku hlamba ntsena kutani u tenga?’ Namani u yingise marito ya malandza wolawo. Hiloko a “rhelela a sungula ku nghena eYordani ka nkombo . . . , endzhaku ka sweswo nyama yakwe yi tlhela yi hanya ku fana ni nyama ya mufana lontsongo.”
Namani u tlhelele eka Elixa kutani a ku: “Waswivo, kunene sweswi ndza swi tiva leswaku a ku na Xikwembu xin’wana hambi ku ri kwihi emisaveni, kambe xi le Israyele.” U tshembise Elixa leswaku a nge he pfuki “a [endle] gandzelo ro hisiwa kumbe xitlhavelo eka swikwembu swin’wana, kambe u ta swi endlela Yehovha.”—2 Tihosi 5:13-17.
Xana u nga swi tsakela ku pfuna munhu leswaku a dyondza hi Yehovha ni leswi A nga ta swi endla, hilaha xinhwanyetana lexi xi endleke hakona?— Loko Yesu a ha ri emisaveni, wanuna loyi a a ri ni nhlokonho u ve ni ripfumelo eka yena kutani a ku: ‘Loko hakunene u swi lava ku ndzi pfuna u nga ndzi pfuna.’ Xana wa swi tiva leswaku Yesu u hlamule a ku yini?— U te, “Ndza swi lava.” Kutani Yesu u n’wi hanyisile, hilaha Yehovha a hanyiseke Namani hakona.—Matewu 8:2, 3.
Xana wa swi tiva leswaku Yehovha u ta tisa misava leyintshwa leyi eka yona vanhu va nga ta va ni rihanyo lerinene va tlhela va hanya hilaha ku nga heriki?— (2 Petro 3:13; Nhlavutelo 21:3, 4) Kutani, hakunene u ta swi tsakela ku byela van’wana hi swilo leswi swo tsakisa!


text:
The Tower of Babel (Genesis 11: 1-9)
XiTsonga / Tsonga
- Misava hinkwayo yi hambeta yi vulavula ririmi rin'we ni ku va ni ntlawa wun'we wa marito.
- Kuteloko va ye etlhelweni ra le vuxeni, va hetelela va kuma rivala etikweni ra Xinara, va tshama kona.
- Kutani va byelana, va ku: "Tanani! A hi bakeni switina hi swi hisa." Kutani va tirhisa switina ematshan'weni ya ribye, ni nhlaka ematshan'weni ya ndzhope.
- Kutani va ku: "Tanani! A hi tiakeleni muti ni xihondzo lexi nhlohlorhi ya xona yi nga ta fika ematilweni, naswona a hi tiendleleni vito ra ndhuma, hikuva hi nga tshuka hi hangalasiwa ehenhla ka vuandlalo bya misava hinkwayo."
- Kutani Yehovha a rhelela ku ya vona muti ni xihondzo lexi vana va vanhu va xi akeke.
- Endzhaku ka sweswo Yehovha a ku: "Waswivo! I vanhu van'we naswona hinkwavo va vulavula ririmi rin'we, kutani va sungula ku endla leswi. Phela, sweswi ku hava lexi nga va tsandzaka loko vo anakanya ku xi endla.
- Tana sweswi! A hi rhelele hi fika hi pfilunganya ririmi ra vona leswaku va nga twisisani loko va vulavula."
- Ku suka kwalaho Yehovha a va hangalasela ehenhla ka vuandlalo bya misava hinkwayo, kutani hakatsongotsongo va tshika ku aka muti.
- Hi yona mhaka leyi wu thyiweke vito ra Babele, hikuva Yehovha u pfilunganye kwalaho ririmi ra misava hikwayo, naswona ku suka kwalaho Yehovha u va hangalasele ehenhla ka vuandlalo bya misava hinkwayo.
From: Vuhundzuluxeri Bya Misava Leyintshwa Bya Matsalwa Yo Kwetsima
Tower of Babel in Bantu languages
Bemba,
Beti,
Bulu,
Chichewa,
Dawida,
Kamba,
Kikuyu,
Kinyarwanda,
Kirundi,
Koti,
Kwanyama,
Lamba,
Lingala,
Lozi,
Luba-Katanga,
Luganda,
Luragooli,
Mbunda,
Mpongwe,
Ndebele,
Ndonga,
Nkore,
Northern Sotho,
Nyakyusa,
Sango,
Sena,
Shona,
Soga,
Southern Sotho,
Sukuma,
Swahili,
Swati,
Tetela,
Tonga,
Tsonga,
Tswana,
Tumbuka,
Venda,
Xhosa,
Yao,
Zulu
Other Tower of Babel translations
By language |
By language family


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Zakariya 8:1-23
8 Rito ra Yehovha wa mavuthu ri ya emahlweni ri fika ri ku:2 “Yehovha wa mavuthu+ u te, ‘Ndzi ta va ni rilaveta eka Siyoni hi rilaveta lerikulu,+ ndzi ta va ni rilaveta eka wona hi vukarhi lebyikulu.’”+3 “Yehovha u te, ‘Ndzi ta tlhelela eSiyoni,+ ndzi tshama exikarhi ka Yerusalema;+ kunene Yerusalema wu ta vitaniwa muti wa ntiyiso,+ ni ntshava ya Yehovha+ wa mavuthu, ntshava yo kwetsima.’”+4 “Yehovha wa mavuthu u te, ‘Ka ha ta tshama vavanuna lava kuleke ni vavasati lava kuleke emintsendzeleni ya Yerusalema,+ un’wana ni un’wana a khome nxongotelo+ hikwalaho ka ku tala ka masiku yakwe.5 Kutani mintsendzele ya muti yi ta tala vafana ni vanhwanyana, va tlanga emintsendzeleni ya wona.’”+6 “Yehovha wa mavuthu u te, ‘Hambiloko swo tikomba swi nonon’hwa ngopfu ematihlweni ya lava va seleke eka vanhu lava emasikwini wolawo, xana swi fanele swi tikomba swi nonon’hwa ngopfu ni le matihlweni ya mina?’+ ku vula Yehovha wa mavuthu.”7 “Yehovha wa mavuthu u te, ‘Waswivo, ndzi ponisa vanhu va mina etikweni ra le vuhuma-dyambu ni le tikweni ra le vupela-dyambu.+8 Kunene ndzi ta va nghenisa, va fanele va tshama exikarhi ka Yerusalema;+ vona va fanele va va vanhu va mina,+ mina ndzi ta va Xikwembu xa vona hi ntiyiso ni hi ku lulama.’”+9 “Yehovha wa mavuthu u te, ‘Mavoko ya n’wina a ma ve ni matimba,+ n’wina lava emasikwini lawa mi twaka marito lawa ma humaka enon’wini wa vaprofeta,+ esikwini leri masungulo ya yindlu ya Yehovha wa mavuthu ma vekiweke ha rona, leswaku ku akiwa tempele.+10 Hikuva emahlweni ka masiku wolawo a ku nga ri na hakelo leyi endleriweke vanhu;+ loko ku ri hakelo ya swifuwo, a yi nga ri kona; eka loyi a humaka ni le ka loyi a nghenaka, ku rhula a ku nga ri kona hikwalaho ka xirha,+ tanihi leswi a ndzi hambeta ndzi endla leswaku vanhu va lwa.’+11 “‘Kutani sweswi a ndzi nge fani ni le masikwini yo sungula eka lava va seleke eka vanhu lava,’+ ku vula Yehovha wa mavuthu.12 ‘Hikuva ku ta va ni mbewu ya ku rhula;+ murhi wa vhinya wu ta humesa mihandzu ya wona,+ ni misava yi ta nyika ntshovelo wa yona,+ ni matilo ma ta humesa mberha ya wona;+ kunene ndzi ta endla leswaku lava va seleke eka vanhu lava+ va dya ndzhaka ya swilo leswi hinkwaswo.+13 Kutani, tanihi leswi mi veke ndzhukano exikarhi ka matiko,+ Wena yindlu ya Yuda ni yindlu ya Israyele,+ ndzi ta mi ponisa, mi ta va nkateko.+ Mi nga chavi.+ Onge mavoko ya n’wina ma nga va ni matimba.’+14 “Hikuva Yehovha wa mavuthu u te, ‘“Hilaha ndzi anakanyeke ku endla leswi swi nga ni khombo eka n’wina hikwalaho ka leswi vatata wa n’wina va ndzi hlundzukiseke,”+ Yehovha wa mavuthu u vurile, “naswona a ndzi tisolanga,+15 hikwalaho ndzi ta tlhela ndzi anakanya emasikwini lawa ku tirhisana na Yerusalema swin’we ni yindlu ya Yuda.+ Mi nga chavi.”’+16 “‘Swilo leswi mi faneleke mi swi endla hi leswi:+ Vulavulani ntiyiso un’wana eka un’wana.+ Avanyisani hi ntiyiso ni hi vuavanyisi bya ku rhula etinyangweni ta n’wina.+17 Naswona mi nga tshuki mi bohelana makungu ya khombo etimbilwini ta n’wina,+ mi nga rhandzi xihlambanyo xihi ni xihi xa mavunwa;+ hikuva leswi hinkwaswo i swilo leswi ndzi swi vengeke,’+ ku vula Yehovha.”18 Rito ra Yehovha wa mavuthu ri ya emahlweni ri fika eka mina, ri ku:19 “Yehovha wa mavuthu u te, ‘Ku titsona swakudya ka n’hweti ya vumune,+ ni ku titsona swakudya ka n’hweti ya vuntlhanu,+ ni ku titsona swakudya ka n’hweti ya vunkombo,+ ni ku titsona swakudya ka n’hweti ya vukhume,+ swi ta tisa ku khana ni ku tsaka ni minkarhi leyi vekiweke ya ntsako endlwini ya Yuda.+ Hikwalaho rhandza ntiyiso ni ku rhula.’+20 “Yehovha wa mavuthu u te, ‘Ka ha ta ta vanhu ni vaaki va miti yo tala;+21 kunene lava va akeke emutini va ta ya eka vanhu va muti wun’wana, va ku: “A hi fambeni hi mbilu+ hinkwayo hi ya tsakisa+ Yehovha ni ku lava Yehovha wa mavuthu. Na mina ndzi ta ya.”+22 Entiyisweni vanhu vo tala ni matiko ya matimba va ta ta va ta lava Yehovha wa mavuthu eYerusalema+ ni ku tsakisa Yehovha.’23 “Yehovha wa mavuthu u te, ‘Emasikwini wolawo vavanuna va khume lava humaka eka tindzimi hinkwato ta matiko+ va ta khoma,+ ina, entiyisweni va ta khoma nguvu ya wanuna la nga Muyuda,+ va ku: “Hi ta famba na n’wina,+ hikuva hi swi twile leswaku Xikwembu xi na n’wina.”’”+